सुपरबग: कहीं हार न जाए एलोपैथिक चिकित्सा - स्वस्थ भारत मीडिया\nसुपरबग: कहीं हार न जाए एलोपैथिक चिकित्सा\nSBA विशेष विमर्श समाचार स्वास्थ्य स्कैन\nby आशुतोष कुमार सिंह October 16, 2019 October 17, 2019 098\nआपने कभी सोचा है कि जब आपकी दवाई काम करना बंद कर देगी तब क्या होगा? नहीं न। तो जरूर सोचिए। आज पूरी दुनिया सोच रही है। आज के समय में एंटीबायोटिक का काम न करना आधुनिक स्वास्थ्य व्यवस्था के लिए सबसे बड़ी चुनौती के रूप में सामने आया है। पूरी दुनिया इससे बचने के उपाय में जुटी है। इसी कड़ी में भारत में भी एंटीबायोटिक्स के दुरुपयोग को रोकने के लिए सरकारी एवं गैर-सरकारी स्तर पर तमाम उपाय किए जा रहे हैं। एंटीबायोटिक्स पर बैक्टीरिया की जीत की स्थिति को वैज्ञानिकों ने ‘सुपरबग’ का नाम दिया है। यानी एक ऐसा जीवाणु जिस पर अब तक उपलब्ध कोई भी एंटीबायोटिक्स काम नहीं करता है सामान्यतः ‘सुपरबग’ कहलाता है। एंटीबायोटिक्स के बनने से लेकर जीवाणुओं के ‘सुपरबग’ बनने की कहानी को इस आलेख में बता रहे हैं वरिष्ठ स्वास्थ्य पत्रकार आशुतोष कुमार सिंह।\nआधुनिक चिकित्सा व्यवस्था आज खतरे में है। उसकी पहचान संकट में है। उसके हथियार ‘भोथर’ होते जा रहे हैं। आधुनिक चिकित्सा शास्त्र जिसका मानना है कि बैक्टीरिया को मारकर बीमारी पर विजय प्राप्त किया जा सकता है। इसी सिद्धांत के आधार पर विगत 8 दशकों से बैक्टीरिया मारक दवा हमें खिलाया जा रहा है। इसको इस तरह भी समझा जा सकता हैं कि हमारा शरीर एक युद्ध क्षेत्र है। जहां पर बैक्टीरियों का राज चलता है। इसमें कुछ शरीर के लिए लाभ प्रद हैं तो कुछ शरीर को नुक्सान पहुंचाते हैं। और दोनों के बीच युद्ध चलते रहता है। जो कमजोर पड़ता है उसकी हार होती है।\nचिकित्साशास्त्र का ब्रह्मास्त्र कहीं फेल न हो जाए\nचिकित्साशास्त्र में आधुनिक विज्ञान के हस्तक्षेप से हमने दुश्मन बैक्टीरिया को मारने के लिए एंटीबायोटिक्स बनाया। ये एंटीबायोटिक्स हमारे शरीर के युद्ध क्षेत्र में जाकर हानीकारक बैक्टीरिया को मारने का काम करते हैं। इस एंटीबायोटिक्स को आप आधुनिक चिकित्सा शास्त्र का ब्रम्हास्त्र भी कह सकते हैं। जब किसी भी उपाय से शत्रु नहीं हारता है तब उस पर ब्रह्मास्त्र चलाया जाता है। लेकिन यहां पर ध्यान देने वाली बात यह है कि ब्रह्मास्त्र के उपयोग को लेकर बहुत सी सावधानियां बताई गई है। क्योंकि इसका एक बार संधान कर लेने के बाद इसे वापस नहीं बुलाया जा सकता है। ठीक उसी प्रकार शरीर में एक बार एंटीबायोटिक्स रूपी ब्रम्हास्त्र का उपयोग हो जाने के बाद उसे वापस नहीं बुलाया जा सकता है। दुर्भाग्य से आज आधुनिक चिकित्सा शास्त्र एंटीबायोटिक्स रूपी ब्रह्मास्त्र का दुरुपयोग इतना करने लगा है कि दुश्मन बैक्टिरीया इस अस्त्र से पार पाने की जुगत निकाल चुके हैं। उनपर ब्रह्मास्त्र का भी असर अब नहीं हो रहा है। और इसी कारण वैश्विक स्तर पर यह चिंता का विषय बना हुआ है। सभी यह सोच रहे हैं कि गर एंटीबायोटिक्स इसी तरह काम करना बंद करते रहे तो आने वाले दिनों में आधुनिक चिकित्सा व्यवस्था कहीं धरासायी न हो जाए। वैश्विक स्तर पर अरबो-खरबों डॉलर का आधुनिक चिकित्सा बाजार धूल-धूसरित हो जाएगा। डॉक्टर के पास इलाज करने के लिए एंटीबायोटिक्स नहीं रहेंगे, तो वह इलाज कैसे करेगा?जब डॉक्टर अपना हाथ खड़ा करेगा वैसे में एक डॉक्टर से चलने वाले तमाम उप-बाजार मसलन जांच, अस्पताल, नरसिंग सब के सब का मूल्य शून्य हो जाएगा।\nडब्ल्यूएचओ इस संकट से लड़ने के लिए आगाह करता रहा है\nविश्व स्वास्थ्य संगठन (डब्ल्यूएचओ) ने ‘एंटीबायोटिकःहैंडल विथ केयर’ नामक वैश्विक कैंपेन की शुरूआत की है। 16-22 नवंबर,2015 तक पूरे विश्व में प्रथम विश्व एंटिबायोटिक जागरुकता सप्ताह मनाया गया था। इस कैंपेन का मुख्य उद्देश्य यह था कि एंटिबायोटिक्स के बढ़ते खतरों से आम लोगों के साथ-साथ स्वास्थ्य क्षेत्र से जुड़े नीति-निर्माताओं का भी ध्यान आकृष्ट कराई जाए।\nसमस्या के तह में जाने के लिए 12 देशों में किया गया शोध\n64 फीसद लोग सर्दी जुकाम में भी लेते हैं एंटीबायोटिक्स\nविश्व स्वास्थ्य संगठन ने एंटिबायोटिक रेसिस्टेंस की सामाजिक स्थिति को समझने के लिए एक 12 देशों में एक शोध किया है। इस शोध में बताया गया है कि एंटीबायोटिक्स के प्रयोग को लेकर लोग भ्रम की स्थिति में हैं। इस सर्वे में 64 फीसद लोगों ने माना है कि वे मानते हैं कि एंटीबायोटिक्स रेसिस्टेंस उनके परिवार व उनको प्रभावित कर सकता है, लेकिन यह कैसे प्रभावित करता है और वे इसको कैसे संबोधित करें, इसकी जानकारी उन्हें नहीं है। उदाहरणार्थ 64 फीसद लोग इस बात में विश्वास करते हैं कि सर्दी-जुकाम में एंटीबायोटिक का उपयोग किया जा सकता है, जबकि सच्चाई यह है कि एंटीबायोटिक वायरसों से छुटकारा दिलाने में कारगर नहीं है। लगभग एक तिहाई लोगों ( 32 फीसद ) का मानना था कि बेहतर महसूस होने पर वे एंटीबायोटिक का सेवन बंद कर देते हैं, जबकि सच्चाई यह है कि उन्हें चिकित्सक द्वारा निर्धारित दवा-कोर्स को पूर्ण करना चाहिए।\nसार्वजनिक स्वास्थ्य के लिए खतरा है एंटीबायोटिक रेसिस्टेंसी\nविश्व स्वास्थ्य संगठन के तत्कालिन डीजी डॉ. मारगरेट चान का कहना है कि, ‘एंटीबायोटिक रेसिस्टेंट का बढ़ना सार्वजनिक स्वास्थ्य के सामने बहुत बड़ी समस्या है। विश्व के सभी कोनों में यह खतरे के स्तर को पार कर चुका है।’ इसी संदर्भ में महाराष्ट्र के तत्कालिन एफडीए कमीश्नर व आईएएस अधिकारी महेश झगड़े ने अपने कार्यकाल के दौरान यह सुनिश्चित कराने का प्रयास किया था कि पूरे महाराष्ट्र में दवाइयों का सेवन मानक के अनुरूप ही हो। फार्मासिस्टों व औषधि प्रशासन को जवाबदेह बनाने के लिए विशेष प्रशिक्षण की व्यवस्था की थी। उनका मानना था कि किसी भी सूरत में दवाइयों का मानक से ज्यादा अथवा कम उपयोग ड्रग रेसीस्टेंसी के खतरे को बढा देता है।\nएंटीबायोटिक्स के प्रति कम जागरूक हैं भारतीय\n12 देशों में किए गए सर्वे में एक देश भारत भी है। भारत में 1023 लोगों का ऑनलाइन साक्षात्कार किया गया। इस शोध के अनुसार 76 फीसद लोगों ने कहा कि उन्होंने पिछले6महीनों में एंटीबायोटिक का सेवन किया है। जिसमें 90 फीसद लोग प्रिस्किप्सन, डॉक्टर व नर्स के कहने पर एंटीबायोटिक्स लिए थे। 75 फीसद लोगों ने यह माना कि सर्दी-जुकाम में एंटीबायोटिक का उपयोग किया जा सकता है, जो कि गलत है; वहीं 58 फीसद लोगों ने माना कि वे जानते हैं कि एंटीबायोटिक्स के सेवन में डॉक्टर द्वारा निर्देशित कोर्स को पूरा करना चाहिए। हालांकि 75 फीसद भारतीयों ने माना कि एंटिबायोटिक्स रेसिस्टेंस विश्व-स्वास्थ्य के लिए एक बहुत बड़ा खतरा है। इस तरह देखा जाए तो आज के वैश्विक माहौल में एंटीबायोटिक रेसिस्टेंसी मानव स्वास्थ्य के लिए एक बहुत ही बड़ी समस्या लेकर अवतरित हुआ है।\nक्या है एंटीबायोटिक्स\nवर्तमान समय में एंटीबायोटिक्स बहुत जाना-पहचाना शब्द हो गया है। शायद ही कोई ऐसा हो जिसे अपने जीवन में एंटीबायोटिक का सेवन करने की जरूरत न पड़ी हो। लेकिन जब हम इस शब्द को पारिभाषिक रूप में समझने का प्रयास करते हैं तो यह कहा जा सकता है- एंटीबायोटिक एक ऐसा पदार्थ या यौगिक है, जो जीवाणुओं को मार डालता है या उनके विकास को कमतर करता है। दरअसल, एंटीबायोटिक रोगाणुरोधी यौगिकों का व्यापक समूह होता है, जिसका उपयोग कवक और प्रोटोजोआ सहित सूक्ष्मदर्शी द्वारा देखे जाने वाले जीवाणुओं के कारण हुए संक्रमण के इलाज के लिए होता है।उत्पत्ति को आधार मानकर यदि हम एंटीबायोटिक का वर्गीकरण करे तो मोटे तौर पर इसे दो भागों में विभक्त कर सकते हैं। एक तो वे, जो जीवाणुओं को मारते हैं, उन्हें जीवाणुनाशक एजेंट कहा जाता है और जो बैक्टीरिया के विकास को कमजोर करते हैं, उन्हें बैक्टीरियोस्टेटिक एजेंट कहा जाता है।\nइतिहास की नज़र में एंटीबायोटिक्स\nकिसी भी विषय को समझने के लिए उस विषय की पृष्ठभूमि का अध्ययन जरूरी होता है। इस लिहाज से एंटीबायोटिक्स के इतिहास को संक्षिप्त में समझना उचित होगा। अगर हम आधुनिक युग में पहले प्राकृतिक एंटीबायोटिक- पेनिसिलिन की बात करें तो इसकी खोज 1928 में अलेक्जेंडर फ्लेमिंग ने कर दी थी। बीसवीं सदी की शुरुआत से पहले कई संक्रामक रोगों के इलाज औषधीय लोकोक्तियों पर आधारित होते थे। प्राचीन चीनी चिकित्सा में संक्रमण के इलाज के लिए पौधों से प्राप्त एंटीबायोटिक तत्वों का उपयोग 2,500 साल पहले शुरू हुआ। इसी तरह भारत में आयुर्वेद की एक बहुत प्राचीन परंपरा रही है। प्राचीन मिस्र, प्राचीन यूनानी और मध्ययुगीन अरब जैसी कई प्राचीन सभ्यताओं में संक्रमण के इलाज के लिए फफूंद और पौधों का इस्तेमाल होता था। 17 वीं सदी में कुनैन की छाल का उपयोग मलेरिया के इलाज के लिए व्यापक रूप से होता था।\nजब एंटीबायोटिक्स का नामकरण हुआ\nमूलतः एंटीबायोसिस कहे जाने वाले एंटीबायोटिक्स वैसी दवाएं हैं, जो बैक्टीरिया के खिलाफ काम करती हैं। एंटीबायोसिस शब्द का मतलब है “जीवन के खिलाफ” है। एंटीबायोसिस का पहली बार वर्णन 1877 में किया गया था, जब लुईस पाश्चर और रॉबर्ट कोच ने देखा कि हवा से पैदा हुए एक बैसिलस द्वारा बैसीलस एंथ्रासिस के विकास को रोका जा सकता है। इन दवाओं को बाद में अमेरिकी सूक्ष्मजीव विज्ञानी सेलमैन वाक्समैन ने 1942 में एंटीबायोटिक का नाम दिया।\nकीमोथेरेपी के विकास की कहानी\nएक विज्ञान के रूप में सिंथेटिक एंटीबायोटिक कीमोथेरेपी और एंटीबायोटिक के विकास की कहानी 1880 के दशक के आखिर में जर्मनी में वहां के चिकित्सा विज्ञानी पॉल एर्लीच ने शुरू की। चिकित्सकीय रूप से उपयोगी दवा, मानव निर्मित एंटीबायोटिक सालवर्सन की खोज की। हालांकि बाद में एंटीबायोटिक पेनिसिलिन की खोज के बाद सालवर्सन का एंटीबायोटिक के रूप में इस्तेमाल खत्म हो गया। एर्लीच के कार्यों, जिससे एंटीबायोटिक क्रांति का जन्म हुआ, के बाद 1932 में डोमेक ने प्रोन्टोसिल की खोज की। पहले व्यावसायिक रूप से उपलब्ध जीवाणुरोधी एंटीबायोटिक प्रोंटोसिल का विकास गेरहर्ड डोमेक ( जिन्हें उनके प्रयासों के लिए 1939 में चिकित्सा के क्षेत्र में नोबेल पुरस्कार मिला ) की अगुवाई वाली एक टीम ने किया।\nएक नज़र एंटीबायोटिक्स के विकासक्रम पर\nएंटीबायोटिक्स आधुनिक चिकित्सा शास्त्र का रोगनियंत्रक शस्त्र है। एंटीबायोटिक्स की पहली खोज से लेकर अभी तक लगातार एंटीबायोटिक्स एवं बैक्टीरिया में जंग जारी है। धीरे-धीरे बैक्टीरिया सभी एंटीबायोटिक्स की मारक क्षमता को कमतर करने में सफल होते जा रहे हैं। इस लिहाज से एंटीबायोटिक्स के विकास क्रम और उनके निस्क्रीय होने की कहानी को जानना जरूरी है। यह भी जानना जरूरी है कि किस तरह एंटीबायोटिक्स को निस्क्रीय कर बैक्टीरिया सुपरबग बनते जा रहे हैं। इस पूरे क्रम को नीचे दिए बिंदुओं से समझा जा सकता है।\nपेनिसिलिन पूर्व एंटीबायोटिक्स- सल्वारसन नाम का सबसे पहला एंटीबायोटिक सिफिलिस की चिकित्सा के लिए 1909 में जर्मनी में विकसित किया गया। शीघ्र इसका परित्याग कर दिया गया क्योंकि इसके भयंकर दुष्परिणाम थे। इसे रोगियों को सुरक्षित देना कठिन कार्य था।\nपॉल एरलिच (जर्मन बैक्ट्रोलॉजिस्ट) ने उस औषधि का एक नवीन रूप नियोसल्वारसन विकसित किया। इसके दुष्परिणाम कम थे और इसे रोगी को देना भी अपेक्षाकृत आसान था। 1940 के दशक तक सिफिलिस की चिकित्सा के लिए यह मुख्य औषधि बनी रही।\nएलेक्जेंडर फ्लेमिंग द्वारा आकस्मिक रूप से पेनिसिलिन की खोज (1928)- एलेक्जेंडर फ्लेमिंग ने छुट्टी के बाद अपनी प्रयोगशाला में लौटने पर देखा कि उनके एक पेट्री डिश में फफूंद लग गयी है और उसके नजदीक पनपते बैक्टीरिया को नष्ट कर दिया है। औषधि के रूप में पेनिसिलिन के विकास में यह पहला कदम था। लेकिन इससे 1941 तक औषधि बनाना संभव नहीं हो पाया।\nएंटीबायोटिक्स का वाणिज्यिक तौर पर निर्माण (1939)- अमेरिका के वैज्ञानिकों ने मिट्टी में एक नए रसायन की खोज की जो चूहों में बैक्टीरिया को नष्ट कर सकता था। वाणिज्यिक तौर पर निर्माण होने वाला यह पहला एंटीबायोटिक था, परंतु शीघ्र ही इसके उपयोग से जहरीला प्रभाव देखने को मिला।\nमनुष्य पर सर्वप्रथम पेनिसिलिन का उपयोग किया गया (1941)- बम गिराए जाने के कारण घायल हुए ब्रिटिश पुलिस अधिकारी अल्बर्ट एलेक्जेंडर घाव में उत्पन्न संक्रमण के कारण मर रहे थे। डॉक्टरों ने उन्हें पेनिसिलिन नामक नई औषधि दी और वह स्वस्थ होने लगे। लेकिन उन्हें पूर्णतः स्वस्थ करने के लिए दुनिया में पर्याप्त पेनिसिलिन नहीं थी। अंततः उनकी मृत्यु हो गयी। अल्बर्ट पहले व्यक्ति थे जिनका पेनिसिलिन द्वारा इलाज किया गया।\nस्ट्रेपटोमाइसिन (1943)- सल्फापाइरिडिन नामक नए प्रकार के एंटीबायोटिक ने विंस्टन चर्चिल की न्यूमोनिया से प्राण रक्षा की। इसी दौरान इंगलैंड में स्ट्रेपोटोमाइसिन नामक एंटीबायोटिक विकिसित किया। जो ट्यूबरोक्लोसिस में कारगर सिद्ध हुआ।\nपेनिसिलिन की संरचना का पता चला (1945)- ब्रिटिश वैज्ञानिक डोरोथी क्रोफट हॉडकिन ने एक्सरे तकनीक के उपयोग से पेनिसिलिन की रासायनिक संरचना का पता लगाया। इसके लिए 1964 में नोवेल पुरस्कार मिला। एलेक्जेंडर फ्लेमिंग और ऑक्सफोर्ड यूनिवर्सिटी की एक टीम ने पेनिसिलिन पर अपने कार्य के लिए नोबेल पुरस्कार प्राप्त किया। अपने भाषण में फ्लेमिंग ने चेतावनी दी कि बैक्टीरिया में एंटीबॉयोटिक प्रतिरोधी होने की प्रबल संभावना है।\nप्रथम ब्रॉड-स्पेक्ट्रम एंटीबायोटिक की खोज- (1947)- अमेरिका में वैज्ञानिकों ने एक नए एंटीबायोटिक् की खोज की जो बैक्टीरिया के असंख्य परिवारों के लिए प्रभावी था। टाइफस को फैलने से रोकने में इससे बड़ी सफलता मिली। इसका नाम रखा गया क्लोरम फेनीकॉल। वैज्ञानिकों को एस. आरियस बैक्टीरिया में पेनिसिलिन के प्रतिरोध का पता चला।\nजूते से एंटीबायोटिक प्राप्त हुआ (1949)- आमतौर पर पेनिसिलिन दिए जाने वाले दस लोगों में से एक व्यक्ति इस सह नहीं पाता है। 1949 में फिलीपींस में एक मिशनरी के जूते से लिए गए मिट्टी के नमूने में एक नया एंटीबॉयोटिक कंपाउंड पाया गया। पेनिसिलिन को नहीं सह पाने वालों के लिए इरीथ्रोमाइसिन नामक यह नया एंटीबायोटिक सुरक्षित था।\nकॉलिस्टिन और वेन्कोमाइसिन को पृथक किया गया (1950)- जापान में वैज्ञानिकों ने कॉलिस्टिन नामक नए एंटीबायोटिक को पृथक किया। इस एंटीबायोटिक का उपयोग अंतिम उपाय के रूप में किया जाता था क्योंकि इसके परिणाम भयावह थे। कॉलिस्टिन का उपयोग मुख्य तौर पर कृषि कार्य में लगे पशुओं के लिए किया जाता जाने लगा। बोर्नियों से एकल मिट्टी के नमूनों से वैज्ञानिकों ने एक नए एंटीबायोटिक की खोज की जो पेनिसिलिन प्रतिरोधी संक्रमणों का प्रभावी ढंग से इलाज कर सकता था। इसके बाद जापान और इटली में नए प्रभावी एंटीबायोटिक की खोज हुई। इस प्रकार के बैक्टीरिया खोजे गए जो अपने डीएनए के आदान-प्रदान द्वारा एक दूसरे को प्रतिरोध स्थानांतरित कर सकते है।\nमेथिसिलिन और पेनिसिलिन के प्रतिरोधी देखे गए (1960 का दशक)- ब्रिटेन में वैज्ञानिकों ने पहली बार एमआरएस पतिरोधक बैक्टीरिया की खोज की। तत्पश्चात शीघ्र ही इसे यूरोप, जापान, ऑस्ट्रेलिया और अमेरिका में पाया गया। कुछ बैक्टीरिया जो न्यूमोनिया और गोनोरिया के कारक थे वे पेनिसिलिन प्रतिरोधी हो गए। वैज्ञानिकों ने पहली बार पूर्ण रुपेण अप्राकृतिक एंटीबायोटिक्स विकसित किया।\nएजिथ्रोमाइसिन (1970-80)- एजिथ्रोमाइसिन नामक एक नए एंटीबायोटिक की खोज हुई। अभी तक खोजी गयी यह अंतिम एंटीबायोटिक है जिसका उपयोग लोगों के लिए सुरक्षित है।\nबैक्टीरिया अनेक औषधियों के प्रतिरोधक हो गए (1990 का दशक)- एक ही समय पर अनेक औषधियों के प्रतिरोधक प्रथम बैक्टीरिया जनित संक्रमण का पता चला, उनमें कुछ ऐसे बैक्टीरिया थे जो टीबी के कारक हैं। पूरे विश्व में सभी एमआरएसए के 95 फीसद से अधिक स्ट्रेंस पेनिसिलिन और एम्पीसिलिन के प्रति प्रतिरोधक पाए गए। विश्व स्वास्थ्य संगठन ने बताया कि किस प्रकार पशुओ और कृषि कार्यों में एंटीबायोटिक के अत्यधिक उपयोग से मानव जीवन के लिए खतरा पैदा हो रहा है।\nपूरे विश्व में कॉलिस्टिन समेत एंटीबायोटिक्स के प्रतिरोधक पाए गए (2000)- प्रतिरोधी बैक्टीरिया के विरुद्ध उपयोग के लिए बनाए गए नए एंटीबायोटिक्स उनके खिलाफ अप्रभावी होने लगे जैसा कि एमआरएसए। उपलब्ध अधिकांश एंटीबायोटिक्स से गोनेरिया का इलाज संभव नहीं रहा। यद्दपि कॉलिस्टिन का सामान्य तौर पर उस समय उपयोग किया जाता है जब सारे एंटीबायोटिक्स असफल हो जाते हैं। भारत समेत विश्व के अस्पतालों में चिकित्सकों को कॉलिस्टिन प्रतिरोधक बैक्टीरिया मिलने लगे हैं।\nएंटीबायोटिक प्रतिरोध (रेसिस्टेंसी) को सर्वोच्च प्राथमिकता वाला स्वास्थ्य जनित वैश्विक खतरा माना गया (2010 का दशक)- पूरे विश्व में एंटीबायोटिक प्रतिरोध को स्वास्थ्य जनित प्राथमिकता-1 वाला संकट माना जा रहा है। अनेक देश इसका मुकाबला करने के लिए आगे आ रहे हैं। भारत ने ओवर द काउंटर एंटीबायोटिक दवाओं की बिक्री को समाप्त करने के उद्देश्य से भारतीय कानून में बदलाव किया। इस दौरान 10 मिलियन पाउंड का लॉगीच्यूड पुरस्कार विश्व के उस अनुसंधान दल को देने की घोषणा हुई जो एंटीबायोटिक प्रतिरोध की समस्या का नया समाधान प्रस्तुत करेगा। सालाना कम से कम7लाख लोगों की मृत्यु ऐसे संक्रमणों से होती है जिनका ब एंटीबायोटिक्स से इलाज संभव नहीं है।\nकुछ प्रमुख एंटिबायोटिक्स की जन्म तिथि\nप्रमुख एंटीबायोटिक जन्मतिथि\nटेटरासाइक्लिन 19 नवंबर,1953\nपेनीसिलिन-V 13 जनवरी, 1958\nकोलिस्टिन 17 मई,1962\nइरिथ्रोमाइसिन 24 जून,1964\nवनकोमाइसिन6नवंबर,1964\nएम्पीसिलिन 17 दिसंबर,1965\nडॉक्सीसाइक्लिन5दिसंबर,1967\nडाइक्लाक्सासिलिन 22 अप्रैल, 1968\nक्लिंडामाइसिन 22 फरवरी, 1970\nजेंटामाइसिन 19 जून, 1970\nसेफेलेक्सिन4जनवरी, 1971\nमाइनोसाइक्लिन 30 जून, 1971\nएमौक्सिसिलिन9दिसंबर, 1974\nटोबरामाइसिन 11 जून, 1975\nसेफाड्रॉक्सिल 17 फरवरी, 1978\nसेफाक्लोर4अप्रैल, 1979\nअमिकासिन 22 जनवरी, 1981\nसिफुरोक्जिम 19 अक्टूबर, 1983\nसेफ्ट्रियाजोन 21 दिसंबर, 1984\nसेफ्टाजिडाइम 19 जुलाई,1985\nइमीपेनेम 26 नवंबर, 1985\nनॉरफ्लाक्सासिन 31 अक्टूबर, 1986\nसिप्रोफ्लॉक्सासिन 22 अकटूबर, 1987\nसेफिक्जिम 28 अप्रैल, 1989\nओफ्लाक्सासिन 28 दिसंबर, 1990\nक्लारिथ्रोमाइसिन 31 अक्टूबर, 1991\nअजिथ्रोमाइसिन 1 नवंबर, 1991\nमेरोपेनेम 21 जून, 1996\nलिभोफ्लोक्सासिन 20 दिसंबर, 1997\nजीवाणुओं का सुपरबग बनने का खतरा\nइस विश्व में हम जीवाणुओं की लाखों प्रजातियों के साथ रहते हैं। यह अरबों की संख्या में हमारे शरीर के अंदर व सतह पर रहते हैं जिनकी संख्या हमारे शरीर की कुल कोशिकाओं से भी अधिक है। अनेक बैक्टीरिया हानिकारक नहीं हैं और उनमें से कुछ हमारे स्वास्थ्य के लिए उपयोगी भी हैं। लेकिन अब ये हमारे शरीर के गलत हिस्सों में पहुंच जाते हैं और तीव्र गति से बढ़ते हैं तब हानिकारक संक्रमण उत्नपन्न करते हैं। इन संक्रमणों को ठीक करने के लिए हम एंटीबायोटिक्स पर निर्भर करते हैं। आइए जानते हैं उन विषाणुओं यानी बैक्टीरिया के बारे में जो हमें नुक्सान अस्वस्थ कर सकते हैं। इन बैक्टीरियों को विश्व स्वास्थ्य संगठन ने संभावित ‘सुपरबग’ की श्रेणी में रखा है।\nसाल्मोनेला इंटेरिका सेरोवर टाइफी- ये बैक्टीरिया टायफाइड के कारक हैं। जो व्यक्ति इनसे संक्रमित जल या खाद्यान लेते हैं उनमें यह बीमारी होती है। एस.इंटेरिका बहुधा मवेशी एवं मुर्गियों (पोल्ट्री) को संक्रमित करते हैं। इस बैक्टीरिया से संक्रमित खाद्यान विक्रेताओं के माध्यम से भी यह संक्रमण फैल सकता है। टायफायड का इलाज कठिन होता जा रहा है क्योंकि बैक्टीरिया सामान्य तौर पर लिए जाने वाले एंटीबायोटिक्स के प्रतिरोधक हो सकते हैं।\nप्रोटियस मिराबिलिस (Proteus mirabilis)- ये बैक्टीरिया व्यापक तौर पर मिट्टी एंव जल में पाए जाते हैं तथा अस्पताल में भर्ती रोगियों के घाव में संक्रमण, रक्त संक्रमण, न्यूमोनिया तथा मूत्रनली में संक्रमण के कारक होते हैं।\nएंटेरोबैक्टर क्लोकी- छड़ी (रॉड) के आकार के ये बैक्टीरिया सामान्यतः स्वस्थ मनुष्य की आंत में पाए जाते हैं। ये बैक्टीरिया श्वास एवं मूत्र नलियों के साथ-साथ रक्त नलिकाओं क भी संक्रमित कर सकते हैं। ये कोलिस्टिन जैसे शक्तिशाली एंटीबायोटिक के प्रति प्रतिरोधक बन सकते हैं जबकि अन्य एंटीबायोटक्स के प्रति संवेदनशील हो सकते हैं।\nएंटेरोकॉकस फीसियम- ई.फीसियम सामान्यतः मानव आंत में पाए जाने वाले हानीकारक बैक्टीरिया है। यह उन रोगियों को संक्रमित करते है जिनके अंग काम करना बंद कर देते हैं और कैंसर से पीड़ित हैं या जिनका अंग प्रत्यारोपण किया गया है या बहुत दिनों से अस्पताल में भर्ती हैं। यह अपने विशिष्ट गुलाबी रंग से पहचाने जा सकते हैं।\nएसिनेटोबैक्टर बाउमन्नी- छड़ी (रॉड) का आकार का यह बैक्टीरिया अधिकांशतः मिट्टी और जल में पाए जाते हैं, लेकिन कभी-कभी ये अस्पताल क परिवेश में भी मिलते हैं। ये बैक्टीरिया अस्पतालों में उन रोगियों को संक्रमित करते हैं जिनमें रोग प्रतिरोधक क्षमता कमजोर होती है। इनका संक्रमण जानलेवा भी हो सकता है।\nएस्चेरीचिया कोलाई- ई. कोलाई सामान्यतः मानव आंत में पाया जाता है। यह बैक्टीरिया की पहली प्रजाति है जो हमारे जन्म के साथ ही हमारी प्रणालियों में प्रवेश करती है। ये बैक्टीरिया रक्त नलिकाओं, मूत्र नली और शल्य चिकित्सा (सर्जरी) के घावों में संक्रमण कर सकते हैं जो जानलेवा भी हो सकता है। छड़ी के अकार के इस बैक्टीरिया को नष्ट करना काफी कठिन होता है क्योंकि इसके अत्यंत शक्तिशाली समर्थवान विषैले (टॉक्सिक) एंटीबायोटिक्स की आवश्यकता होती है।\nस्टैफिलोकॉकस ऑरियस- एस ऑरियस के लैटिन नाम का अर्थ है ‘सुनहरे अंगूरों का गुच्छा’ और आप सूक्ष्मदर्शी में देखकर इस नाम का कारण समझ सकते हैं। एस. ऑरियस के कारण फोड़े, घाव, रक्त नलिकाओं में संक्रमण, रक्त संक्रमण, न्यूमोनिया, हड्डियों एवं जोड़ों में संक्रमण हो सकते हैं। इनकी चिकित्सा कठिन है क्योंकि अधिकांश बैक्टीरिया अनेक प्रकार की औषधियों के प्रतिरोधी हो रहे हैं।\nक्लेबसिएला न्यूमोनी- क्लेबसिएला न्यूमोनी की पहचान सूक्ष्मदर्शी क सहायता से इनके बेलनाकार आकृति और प्रचुर मात्रा में चिपचिपा श्लेष्म उत्पन्न करने से हो सकती है। ये घातक बैक्टीरिया रक्त नलिका, मूत्र नली और शल्य चिकित्सा (सर्जरी)के बाद घावों में औषधि प्रतिरोधक संक्रमण उत्पन्न करते हैं।\nस्ट्रेप्टोकॉकस न्यूमोनी- ये बैक्टीरिया अहानिकर रूप से सामान्यतः हमारे फेफड़ों और श्वास नली में रहते हैं। परन्तु जब हमारे शरीर की रोग प्रतिरोधक क्षमता कमजोर होती है तब यह जानलेवा हो सकते हैं और इलाज नहीं करने पर घातक न्यूमोनिया का कारण बन जाते हैं। इन बैक्टीरिया के कारण होने वाली न्यूमोनिया का इलाज एंटीबायोटिक्स से हो सकता है लेकिन एस. न्यूमोनी एंटीबायोटिक्स के प्रतिरोधी हो रहे हैं।\nस्यूडोमोनास एरूजिनोसा- ये बैक्टीरिया सामान्य तौर पर जलीय या गीली सतह पर पाए जाते हैं और उन्हें इनके रंगीन लाल या हरे पिगमेंट्स के उत्पादन से पहचाना जा सकता है। जब स्यूडोमोनास एरूजिनोसा बैक्टीरिया रक्तप्रवाह या मूत्र नली से शरीर में प्रवेश करते हैं तब गंभीर संक्रमण का कारण बनते हैं।\nसुपरबग बनते बैक्टीरिया से लड़ने वाले बैक्टीरिया\nहिन्दी में एक कहावत है लोहा ही लोहा को काटता है। जब वैज्ञानिकों ने देखा कि एंटीबायोटिक्स का असर बैक्टीरिया पर कमतर होता जा रहा है और वह एंटीबायटीक्स प्रतिरोधक बनता जा रहा है। ऐसे में उन्होंने वैक्टीरिया से लड़ने के लिए वैक्टीरिया को सामने रख कर शोध शुरू किया है। इन्हें सूक्ष्माकार योद्धा कहा जा सकता है।\nबैक्टीरिया को संक्रमित करने वाले वायरस- बैक्टीरियोफेज ऐसे वायरस हैं जो बैक्टीरिया को संक्रमित करते हैं। एंटीबायोटिक्स से भिन्न, बैक्टीरियोफेज की एक प्रजाति सामान्यतः बैक्टीरिया के किसी विशेष प्रजाति पर ही आक्रमण करती है। दशको तक बैक्टीरियोफेज का अध्ययन किया गया है। तथापि, एंटीबायोटिक प्रतिरोध के उदय के कारण पूरी दुनिया में ये अनुसंधान का केन्द्र बिन्दु बना हुआ है। कुछ वैज्ञानिक बैक्टीरियोफेज में अनुवंशिक परिवर्तन लाने की कोशिश कर रहे हैं ताकि एंटीबायोटिक-प्रतिरोधक सुपरबग का पता लगाया जा सके और उन्हें नष्ट किया जा सके।\nबैक्टीरिया का शिकार करने वाला बैक्टीरिया-डेलोविब्रियो बैक्टीरियोवोरस एक शिकारी बैक्टीरिया है जो अन्य बैक्टीरिया का शिकार एवं भक्षण करता है। ब्रिटेन और अमेरिका के अनुसंधानकर्ताओं ने दिखाया है कि डेलोविब्रियो से पशुओं में कुछ संक्रमणों को सफलतापूर्क ठीक किया जा सकता है। लेकिन मनुष्य पर इसके उपयोग के लिए और भी परीक्षण आवश्यक है।\nबैक्टीरिया मारने वाले सितारे के आकार के प्रोटीन- 2016 में आस्ट्रेलिया के मेलबार्न विश्वविद्यालय के अनुसंधानकर्ताओं नए प्रकार के कृत्रिम अणुओं को सृजित किया है। जिन्हें SNAPPs ( स्ट्रकचरली नैनोइंजीनियर्ड एंटीमाइक्रोबियल पेप्टाइड पॉलिमर्स) कहा गया है। SNNAPs (स्नैप्स) हमारी रोग प्रतिरोधक प्रणाली द्वारा उत्पन्न प्राकृतिक प्रोटीनों से प्रेरित हैं। चूहों में परीक्षण के दौरान स्नैप्स ने सुपरबग संक्रमणों का सफलतापूर्वक उपचार किया है। ऐसा उम्मीद जताई जा रही है कि वे एंटीबायोटिक्स का एक स्थानापन्न हो सकते हैं।\nटेक्सोबैक्टिन कैसे कार्य करता है-टेक्सोबैक्टिन एक रसायन है जो उन वसा अणुओं से जुड़ जाता ह जिसका उपयोग कर बैक्टीरिया अपनी कोशिका भित्ती का निर्माण करते हैं। ऐसा करके यह रसायन उन अणुओं को अक्षम बना देता है जिससे मजबूत भित्ती नहीं बन पाती। उनकी ऊपरी परत कमजोर होती है तथा बैक्टीरिया फट कर नष्ट हो जाते हैं। टैक्सोबैक्टिन, सन् 2015 में खोजे गए एक नए एंटीबायोटिक्स समूह का सदस्य है। अभी तक इसका परीक्षण सिर्फ चूहों पर किया गया है।\nतो क्या हमें अब सुपरबग के साथ जीना पड़ेगा\nसुपरबग का मतलब यह है कि एंटीबायोटिक्स का प्रभाव बैक्टीरिया पर नहीं पड़ना। जब कोई बैक्टीरिया एंटीबायोटिक्स प्रतिरोधक हो जाता है तब वह सुपरबग की श्रेणी में आ जाता है। और इसी बात को लेकर पूरी दुनिया चिंतित है। गर एंटीबायोटिक्स काम करना बंद कर देंगे तब क्या होगा? क्योंकि जब एंटीबायोटिक्स काम करना बंद कर देती है तब लोगों की जान खतरे में पड़ जाती है। लोगों को इस प्रकार के संक्रमण ग्रसित कर लेते हैं जिनका उपचार नहीं किया जा सकता। अस्पतालों में बैक्टीरिया के प्रसार को नियंत्रित करने में कठिनाई उत्पन्न हो जाती है। किसान अपने बीमार पशुओं का उपचार नहीं करा सकते। आज ‘एंटीबायोटिक प्रतिरोधी’ सुपरबग हर वर्ष7लाख लोगों की जान ले लेते हैं। 2050 तक इसकी संख्या 1 करोड़ तक पहुंचने की आशंका है।\nसुपरबग को मात देने की तैयारी\nसुपरबग ने आज देश-दुनिया के वैज्ञानिकों को चुनौती दे रखी है। सबके लिए यह चुनौती है कि किस तरह आने वाले समय में सुपरबग बनते वैक्टीरिया को नष्ट किया जाए। इस दिशा में पूरी दुनिया में शोध हो रहे हैं और उम्मीद जताई जा रही है कि इन शोधों के परिणाम स्वरूप हमें इनसे लड़ने वाले कुछ लड़ाके मिल जाएंगे।\nसुपरबग के संभावित लड़ाके\nकोमोडो ड्रैगन- यूएसए में जार्ज मैसन विश्वविद्यालय के अनुसंधानकर्ताओं ने बैक्टीरिया जनित संक्रमणों को संभावित चिकित्सा के लिए कोमोडो ड्रैगन के रक्त के नमूने में डीआरजीएन-1 नामक प्रोटीन पाया है। कोमोडो ड्रैगन अपने सलाइवा में बैक्टीरिया की विभिन्न प्रजातियों का वहन करते हैं। वैज्ञानकों का मानना है कि छिपकिलियों के रक्त या स्लाइवा में पाए जाने वाले प्रोटीन रोग प्रतिरोधक शक्ति प्रदान कर सकते हैं और नई चिकित्सा का पथ अग्रसर कर सकते हैं।\nहड्डा विष–अमेरिकी शोधार्थी दक्षिणी अमेरिका के हड्डे का अध्ययन कर रहे हैं जो एंटीबायोटिक गुणों के साथ विष उत्पन्न करते हैं। उनलोगों ने विष का ऐसा संस्करण सृजित किया है जो मानव कोशिकाओं के क्षति पहुंचाए बिना बैक्टीरिया का मुकाबला कर सकते हैं। चूहो पर परीक्षण करने पर शोधार्थियों ने पाया कि प्रबलतम विष पूरी तरह से सूडोमोनस एरूगिनोसा को समाप्त कर सकता है जो बैक्टीरिया की ऐसी प्रजाति है जिससे अनेक प्रकार के संक्रमण उत्पन्न होते हैं और जो अनेक एंटीबायोटिक्स प्रतिरोधक हैं।\nस्टीक इंसेक्ट- इंगलैंड के इन्नस सेंटर (जेआईसी) के अनुसंधानकर्ताओं ने दीघकाय लाइम ग्रीन स्टीक इंसेक्ट की अंतड़ी में खोजते हुए एख माइक्रोब पाया है जो एंटीबायोटिक प्रतिरोधक सुपरबग के खिलाफ नई औषधि विकसित करने में मददगार हो सकता है।\nकीचड़ से दवाः भारत में इंस्टीट्यूट ऑफ माइक्रोबियल टेक्नोलॉजी में अनुसंधानकर्ताओं ने हरियाणा के एक गांव से पुराने कीचड़ के नमूनों से एक अभिनव एंटीमाइक्रोबियल कंपाउंड M152-P3 अलग कर उसकी पहचान की है। जिससे कॉलिस्टिन प्रतिरोधक क्लेबसिएल्ला न्यूमोनी के लिए उत्कृष्ट एंटीमाइक्रोबियल सक्रियता देखने को मिली है।\nनागरिक समाज का योगदान\nकिसी भी समाज में जब कोइ समस्या आती है तो नागरिक समाज को उससे लड़ने के लिए आगे आना पड़ता है। एंटीबायोकिक्स के दुष्परिणाम के प्रति आम भारतीय को जागरूक करने के लिए भारत में भी इस तरह के अभियान चलाए जा रहे हैं। आइए जानते हैं।\nनो योर मेडिसिन कैंपेन- लोगों को मेडिसिन के दुष्परिणाम से बचाने के लिए स्वस्थ भारत (न्यास) सन् 2015 से यह कैंपेन चला रहा है। न्यास के प्रमुख सदस्य धीप्रज्ञ द्विवेदी ने बताया कि, इस कैंपेन के अंतर्गत हम लोग आम लोगों के बीच में जाकर एंटीबायोटिक्स के दुरुपयोग के बारे जागरूक करते हैं। लोगों को मेडिकल हिस्ट्री संभालकर रखने के लिए प्रेरित करते हैं। चिकित्सकों से आग्रह करते हैं कि वे बेजरूरी एंटीबायोटिक्स न लिखें। उनका कहना था कि अभी तक संस्था ने दो बार स्वस्थ भारत यात्रा के माध्यम से देश भर में लाखों लोगों को एंटीबायोटिक्स के दुरुपयोग के बारे में जागरूक किया है।उन्होंनेबताया कि उनके चेयरमैन इस मुद्दे पर देश भर में 300 से ज्यादा लेक्चर दे चुके हैं।\nरेडलाइन अभियान- इस अभियान की परिकल्पक- डॉ रत्ना देवी ने लाल रेखा से चिन्हित एंटीबायोटिक दवाओं के दायित्वपूर्ण प्रयोग के बारे में जन-साधारण के बीच जागरूकता उत्पन्न करने के लिए सोशल मीडिया पर एक अभियान चलाया। वे अनुभव करती हैं कि भारत जैसे विशाल एवं विविधतापूर्ण देश में दायित्वपूर्ण एंटीबायोटिक प्रयोग की सूचना को पर्याप्त लोगों तक पहुंचने के लिए ऐसे अभियानों को चलाने की आवश्यकता है। उन्होंने बताया कि, उन्होंने 2017 में फेसबुक, ट्विटर एवं अन्य सोशल मीडिया के माध्यम से एक बड़ा डिजिटल अभियान चलाया था एवं लगभग 50 लाख लोगों तक यह बात पहुंचाने में सफल रही थीं।\nक्या कहते हैं चिकित्सक एवं समाजकर्मी\nनई दिल्ली स्थित एम्स की रिम्यूटोलॉजिस्ट विभाग की अध्यक्षा डॉ. उमा कुमार ने अपना अनुभव साझा करते हुए कहा कि आज से 20 वर्ष पहले जहां एंटीबायोटिक्स का रेसिस्टेंस 30 फीसद के आस पास था आज वह बढ़कर 65 फीसद के आस पास हो गया है। ऐसे में आम आदमी के साथ-साथ चिकित्सकों को भी इसके प्रति जागरूक होने की जरूरत है। राष्ट्रीय विज्ञान केन्द्र के क्यूरेटर एन.रामदास अय्यर कहते हैं कि, एंटीबायोटिक का भारत में बहुत दुरुपयोग हो रहा है। पर्यावरणीय कारकों को रेखांकित करते हुए उन्होंने कहा कि, हम अपने घर में बची हुई दवाइयों को कुड़े में ऐसे भी फेंक देते हैं या एक्सपायर हो चुकी दवाइयों को भी ऐसे ही फेंक दिया जाता है। इससे पर्यावरण दुषित हो रहा है। जो कि मानवीय स्वास्थ्य के लिए बहुत हानीकारक है।\nक्वैक्स पर लगाम जरूरी\nदेश के जाने माने कैंसर रोग विशेषज्ञ डॉ. मीना मिश्र का कहना है कि देश में एंटीबायोटिक्स का रेसिसटेंस बढ़ने के पीछे एक प्रमुख कारण है कि बिना सोचे-समझे क्वैक्स द्वारा एंटीबायोटिक्स देना। एंटीबायोटिक्स खुद से लेने को भी वे खतरानक ट्रेंड मानते हुए कहती हैं कि इसका बे-जरूरी सेवन से हमारे अंदर के बैक्टीरिया ‘सुपरबग’ बन सकते हैं। वहीं शिशु रोग विशेषज्ञ डॉ. राजेश का कहना है कि, चिकित्सक को एंटीबायोटिक्स नहीं लिखने के लिए ज्यादा मेहनत करना पड़ता है। और जो ट्रेंड चिकित्सक हैं वे एंटीबायोटिक्स का इस्तेमाल खासतौर से शिशुओं में तो बहुत ही सोच-समझकर करते हैं। एम्स, नई दिल्ली के जय प्रकाश नारायण ट्रामा सेंटर में संक्रमण निरावण एवं नियंत्रण की मुख्य परिचारिका जसिंटा गुंजियाल कहती हैं कि, अस्पतालों में सक्रमण की रोकथाम के लिए हम अपने स्वास्थ्य रक्षक कर्मियों पर निगरानी रखते हैं, उन्हें प्रेरित करते हैं तथा इसके प्रति संवेदनशील बनाते हैं। सुपरबग से बचने के तमाम उपायों बारे प्रशीक्षित करते हैं।\nएंटीबायोटिक्स के अवैध उपयोग पर प्रतिबंध जरूरी\nभेषज-प्रतिरोध की समस्या से निपटने के लिए नवीन प्रकार की सामग्रियो पर शोध करने वाले वैज्ञानिक प्रो. जयंत हल्दर का कहना है कि, बुद्धिमत्तापूर्ण अभिकल्प, जीवाणु-प्रसार को रोकने के लिए सरल समाधान प्रदान कर सकता है। पर्यावरण वैज्ञानिक डॉ. आत्या काप्ले, का कहना है कि, पर्यावरण में रोगाणुओं का प्रविष्ट होना चिंता का विषय है। मिट्टी एवं जल के माध्यम से फसलों में एंटीबायोटिक्स का फैलाव हो रहा है और कृषि उत्पादों के माध्यम से वे हमारे अंदर प्रवृष्ट करता है। इसे रोकने के लिए नई प्रौद्योगिकी एवं रणनीतियों के विकसित करना जरूरी है। वहीं पशु रोग विशेषज्ञ डॉ. राजेश कुमार सिंह कहते हैं कि भारत में हाल ही में एफएसएसआई ने कॉलेस्टिन को बैन कर दिया है। लेकिन अभी भी ग्रोध प्रोमोटर के रूप में तमाम एंटीबायोटिक्स का अवैध उपयोग हो रहा है। जिससे मानव स्वास्थ्य भी प्रभावित हो रहा है।\nअन्य पैथियों में एंटीबायोटिक्स\nहोमियोपैथी के जाने माने चिकित्सक डॉ. पंकज अग्रवाल कहते हैं कि होमियोपैथी 1796 में शुरू हुआ। 1808 में इसे होमियोपैथी का नाम दिया गया। होमियोपैथी की मान्यता है कि जितने भी बैक्टीरिया वे मानव की उत्पत्ति के समय काल से लेकर आज तक जीवित हैं। अतः हम मानते हैं कि व्यक्ति के जीवन प्रतिरोधक क्षमता को संतुलित कर के उसके रोग का हरण किया जा सकता है। होमियोपैथी शरीर के संविधान के अनुरूप काम करती है। इसी तरह भारतीय धरोहर के संपादक रविशंकर कहते हैं कि आयुर्वेद व्यक्ति की प्रकृति के आधार पर इलाज करता है। हमारे शरीर में हिल करने की क्षमता होती है। किसी भी बैक्टीरिया से लड़ने में हमारा शरीर सक्षम होता है। आयुर्वेद सिर्फ शरीर के अंदर की व्यवस्था को सक्रीय करता है और रोग प्रतिरोधक क्षमता को मजबूत करता है। शरीर के अंदर के मैकेनिज्म को ठीक करने के लिए आयुर्वेद में बाहरी एजेंट का सहारा नहीं लिया जाता है।\nसुपरबग की स्थिति से कैसे बचें\nकिसी भी समस्या का सबसे बड़ा निदान यह होता है कि उसे समस्या बनने ही न दिया जाए। कहा भी गया है कि ‘प्रिवेंशन इज बेटर दैन क्योर’। यदि समाज के लोग कुछ मूलभूत बातों का ध्यान रखें तो इस वैश्विक समस्या को बहुत हद तक काबू में किया जा सकता है:-\nसंक्रमरण से बचाव के लिए क्रमिक रूप से हाथ धोएं, भोजन में स्वस्छता का ख्याल रखें।\nएंटीबायोटिक का सेवन पंजीकृत चिकित्सक के निर्देशन में ही करें।\nचिकित्सक द्वारा निर्देशित दवा का पूर्ण सेवन करें।\nकभी भी एंटीबायोटिक का उपयोग कम-ज्यादा न करें।\nएंटीबायोटिक दूसरों के साथ साझा न करें।\nफार्मासिस्ट व स्वास्थ्य कार्यकर्ता क्या करें…\nयह सुनिश्चित करें की आपका हाथ, चिकित्सकिय उपकरण व वातावरण साफ-सुथरा हो ताकि संक्रमण से बचा जा सके।\nमरीज का वैक्सिनेशन प्रक्रिया को अप टू डेट रखें…\nयदि बैक्टेरियल संक्रमण की आशंका हो तो बैक्टेरियल कल्चर टेस्ट जरूर करें ताकि इसकी पुष्टि हो सके।\nएंटीबायोटिक उसी समय प्रिसक्राइव करें, जब वास्तव में इसकी जरूरत हो\nध्यान रखें कि आप जो एंटीबायोटिक प्रिसक्राइव कर रहे हैं वह सही है, उसका डोज सही है और उसकी अवधि सही है।\nनीति-निर्धारक कैसे सहयोग कर सकते हैं…\nएंटीबायोटिक रेसिस्टेंसी को दूर करने के लिए एक बेहतरीन राष्ट्रीय एक्सन प्लान बनाकर।\nएंटीबायोटिक रेसिस्टेंस संक्रमण को रोकने के लिए एक बेहतर निरिक्षण-व्यवस्था विकिसत कर के।\nसंक्रमण रोकथाम व इससे जुड़े संसाधनों को मजबूत कर के।\nगुणवत्ता पूर्ण दवाइयों की उपलब्धता व निगरानी सुनिश्चित करा कर।\nएंटीबायोटिक रेसिस्टेंसी के बारे में जागरूकता फैलाकर।\nनव शोध व ईलाज को बढ़ावा देकर।\nवैश्विक स्तर पर जिस तरह से एंटीबायोटिक्स के दुरुपयोग को लेकर चिंता जाहिर की जाने लगी है। भारत में फार्मासिस्ट समुदाय भी जागरूक हुआ है और वे एंटीबायोटिक्स के दुरुपयोग को लेकर देश भर में जागरूकता कैंपेन चला रहे हैं। उम्मीद की जानी चाहिए कि भारत सरकार भी एंटीबायोटिक्स को लेकर ठोस पहल करेगी। और सुपरबग को दैत्य बनने से रोकने में सफल होगी।\nनोटः डायलॉग इडिया पत्रिका के अक्टूबर अंक में यह आलेख प्रकाशित हो चुका है। पत्रिका का पीडीएफ आप यहां से क्लिक कर के पढ़ सकते हैं।\nANTIBIOTICS RESISTANCESUPERBUGTHE END OF ANTIBIOTICSShare1\nसीमित संसाधन असीमित जनसंख्या यानी दुःख को बुलावा\nआशुतोष कुमार सिंह March 5, 2016\nswasthadmin August 5, 2018


सीएमओ ने उठाये जांच कमेटी पर सवाल - सीएमओ ने उठाये जांच कमेटी पर सवाल\n20 सितम्बर, 2020|10:19|IST\nहिंदी न्यूज़ › सीएमओ ने उठाये जांच कमेटी पर सवाल\nसीएमओ ने उठाये जांच कमेटी पर सवाल\nLast updated: Tue, 08 Dec 2009 09:41 PM\nसीएमओ डॉ. आरएस वर्मा ने पुलिस भर्ती के तहत मेडिकल फिटनेस में उगाही मामले में सीएमएस की ओर से गठित जांच कमेटी पर सवाल खड़ा किया है। मंगलवार को उन्होंने कहा कि दीनदयाल अस्पताल में ही उगाही का प्रकरण प्रकाश में आया था। ऐसे में वहीं के मुखिया डॉ. कामता प्रसाद द्वारा जांच कमेटी गठित कराना सही नहीं है।\nइस बारे में आज प्रभारी अपर निदेशक (एडी) स्वास्थ्य डॉ. भरत सिंह से आग्रह किया गया है कि या तो एडी की ओर कोई जांच कमेटी बने अथवा सीएमओ स्तर की टीम कार्य करे। दूसरी ओर, इस बारे में पूछे जाने पर डॉ. सिंह ने बताया कि तत्कालीन प्रभारी एडी डॉ. डीएन शर्मा ने सीएमएस से मामले की जांच कर उगाही प्रकरण में लिप्त दोषियों के नाम बताने का निर्देश दिया था।\nअब जब सीएमएस ने जांच टीम गठित कर दी है और पड़ताल आरंभ हो चुकी है तो उसे बदलने या हटाने का कोई औचित्य नहीं है। जांट कमेटी से प्राप्त रिपोर्ट मुख्यालय भेजी जाएगी। उसके बाद शासन के निर्देर्शो के मुताबिक कार्य होगा।\nWeb Title:सीएमओ ने उठाये जांच कमेटी पर सवाल


सम्पूर्ण भारत में दादरी की धूम है. नेता दादरी के पहाड़े पढ़ रहें हैं तो उनके चमचे दादरी की गिनती को अनगिनत तक गिनें जा रहे हैं. धर्मनिरपेक्षता की मोक्ष भूमि बन गया है दादरी. दु:ख तो सभी को है, सम्पूर्ण भारत को है. अंतत: हमारें संस्कार और हमारा देश सर्वे भवन्तु सुखिन: की सतत कामना करनें वाला राष्ट्र सदियों से रहा है और इस धर्मनिरपेक्ष जैसे अशब्द के पापपूर्ण अविष्कार से तो हजारों वर्ष पूर्व से रहा है।\nगौमांस भक्षण से उत्पन्न होनें वाली समस्याओं का विश्लेषण करें तो तो हमें मुस्लिम समाज द्वारा किये जा रहे गौमांस भक्षण के इतिहास को भी समझ लेना चाहिए. उल्लेखनीय और चिंतनीय विषय है कि मुस्लिम समाज के लगभग नौ सौ वर्षों के इतिहास में प्रारम्भ के सात सौ वर्षों में मुस्लिमों द्वारा कभी भी गौमांस खानें के तथ्य नहीं मिलतें हैं. इतिहास में कभी भी गौमांस मुस्लिम समाज के पूर्वजों का भोजन नहीं रहा है. मध्य और पश्चिम एशिया में जहाँ के मुस्लिम मूल निवासी कहलाते हैं या जहाँ मुस्लिम समाज का सर्वप्रथम उद्भव हुआ, वहां गाय नामक प्राणी पाया ही नहीं जाता था. प्रारम्भ में भारत में आये हुए मुस्लिम आक्रान्ताओं और आक्रमणकारियों ने भारत आकर हिन्दू राजाओं और सरदारों को पराजित करनें के पश्चात उन्हें लज्जित करनें हेतु गौमांस खाना प्रारम्भ किया था. मुस्लिम मांसाहारी तो प्रारम्भ से ही थे, अब वे हिन्दू राजाओं व प्रजा में पराजय व निम्नता का भाव भर देनें हेतु हिन्दू समाज की पूज्य मानी जाने वाली गाय को काटकर खानें लगे थे. अपनें धर्म की किसी भी मूल्य पर स्थापना व अन्य धर्मों को हेय-हीन दृष्टि से देखनें की मुस्लिम शासकों में कुटेव स्थापित हो गई थी. वे समाज में गैर मुस्लिमों को नीच़ा दिखानें हेतु वे असभ्य प्रकार के नुक्ते लगाते रहते थे जैसे जनेऊ पहनी गर्दनों को सार्वजनिक काटना, मंदिर-मठ-आश्रमों का विध्वंस, हिन्दू कन्याओं को बलात अपनें हरम में रखना आदि. मुस्लिम आक्रान्ता अहमद दुर्रानी ने तो अमृतसर के स्वर्ण मंदिर पर आक्रमण के समय स्वर्ण मंदिर के तालाब को गौरक्त से भर दिया था. मुस्लिमों में गौ मांस की परम्परा की स्थापना के पीछे अंग्रेज भी एक बड़ा कारण रहें हैं. यह अंग्रेजों की डिवाइड एंड रुल की ब्रिटिश कालीन विघटनकारी नीति अंश था. गाय के सम्बन्ध में मुस्लिम इतिहास तो कुछ और ही कहता है. कई मुस्लिम संत ऐसे हुए हैं जिन्होनें अपने उपदेशों में गौवंश हेतु सार्थक बातें की हैं. उदाहरणार्थ उम्मुल मोमिनीन (श्रीमती हजऱत मुहम्मद साहब), नबी-ए-करीम, मुहम्मद सलल्लाह,इबने मसूद आदि ने गौमांस भक्षण की आलोचना की और गाय के दूध घी को ईश्वर का प्रसाद बताया है।\nकुरान में सात आयतें ऐसी हैं, जिनमें दूध देने वाले पशुओं के प्रति कृतज्ञता प्रकट की गई है और गौवंश से मानव जाति को मिलने वाली सौगातों के लिए उनका आभार जताया गया है. वस्तुत: भारत में गौ हत्या को बढ़ावा देने में अंग्रेजों ने भी अहम भूमिका निभाई. अंग्रेजों को गौवंश के माध्यम से भारत में विघटन कारी नीतियों के बीज बोने का मौका भी दिखा. उन्होंने मुसलमानों को और अधिक भडक़ाया और कहा कि कुरान में कहीं भी नहीं लिखा है कि गौवध नहीं करना चाहिए. उन्होंने मुसलमानों को गौमांस का व्यापार करनें हेतु लालच भी दिया और कुछ लोग उनके झांसे में आ गए.\nउल्लेखनीय है कि यूरोप दो हज़ार बरसों से गाय के मांस का प्रमुख उपभोक्ता रहा है. भारत में भी अपने आगमन के साथ ही अंग्रेज़ों ने यहां गौ हत्या शुरू करा दी और 18वीं सदी के आखिर तक बड़े पैमाने पर गौ हत्या होने लगी. यूरोप की ही तर्ज पर अंग्रेजों की बंगाल, मद्रास और बम्बई प्रेसीडेंसी सेना के रसद विभागों ने देशभर में कसाईखाने बनवाए. जैसे-जैसे भारत में अंग्रेजी सेना और अधिकारियों की तादाद बढऩे लगी वैसे-वैसे ही गौहत्या में भी बढ़ोतरी होती गई. ख़ास बात यह रही कि गौहत्या की वजह से अंग्रेज़ों की हिन्दू और मुसलमानों में फूट डालने का भी मौका मिल गया. इसी दौरान हिन्दू संगठनों ने गौहत्या के ख़िलाफ़ मुहिम छेड़ दी थी तब आखिरकार महारानी विक्टोरिया ने वायसराय लैंस डाऊन को पत्र लिखा. पत्र में महारानी ने कहा-''हालांकि मुसलमानों द्वारा की जा रही गौ हत्या आंदोलन का कारण बनी है, लेकिन हकीकत में यह हमारे खिलाफ है, क्योंकि मुसलमानों से कहीं ज्यादा हम गौ हत्या कराते हैं. इसके जरिये ही हमारे सैनिकों को गौ मांस मुहैया हो पाता है।\nइस प्रकार मुस्लिम समाज व उनके गौमांस खानें के इतिहास को देखें तो स्पष्ट आभास हो जाता है की गौमांस खानें के पीछे कोई धार्मिक, सामाजिक, वैद्द्यकीय कारण नहीं था, न है!! केवल और केवल हिन्दू समाज को नीचा दिखानें तथा उनकी आस्थाओं को चोटिल करनें के हेतु से प्रारम्भ हुआ गौमांस भक्षण अब बंद हो जाना चाहिए. क्योंकि गौवंश वध हमारें विशाल लोकतान्त्रिक देश भारत के लिए अब एक चुनौती बन गया है. देश में प्रतिदिन शासन प्रशासन के सामनें गौ वध और अवैध गौ तस्करी के मामलें न केवल दैनंदिन के प्रशासनिक कार्यों के बोझ और चुनौती को बढ़ातें हैं बल्कि सामाजिक समरसता, सौहाद्र और सद्भाव के वातावरण में भी जहर घोलनें वालें सिद्ध होते हैं. मुस्लिम वर्ग में गौमांस को वर्जित करनें के प्रयास हुए हैं, किन्तु इस वर्ग के कट्टरपंथी राजनीतिज्ञ और स्वार्थ की रोटियाँ सेंकनें वाले मुस्लिम नेता इन प्रयासों को हतोत्साहित करते रहें हैं. वर्ष 2012 में मुस्लिमों के बड़े त्यौहार बकरीद के एन पहले देवबंद की सर्वमान्य और मुस्लिम विश्व की प्रतिष्ठित संस्था दारूल उलूम ने गौ वध के सन्दर्भों में एक बड़ी, सार्थक और सद्भावी पहल जारी की थी. दारूल उलूम के जनसंपर्क अधिकारी अशरफ अस्मानी ने एक आधिकारिक अपील जारी करते हुए कहा था कि गाय हिन्दू समाज के लिए पूज्यनीय विषय है और मुसलमानों को हिन्दू भाइयों की भावनाओं का सम्मान करते हुए गौ मांस का उपयोग नहीं करना चाहिए. देवबंद की ही दूसरी शीर्ष मुस्लिम संस्था जो कि देवबंदी मुसलक की शिक्षा व्यवस्था संभालती है दारूल उलूम वक्फ ने भी सम्पूर्ण भारत के मुसलमानों से इस आशय की अपील जारी करते हुए गौ मांस का उपयोग नहीं करने की सलाह दी थी.\nआज देश के 29 राज्यों में से 24 राज्यों में गौमांस प्रतिबंधित है. जनभावनाएं गौरक्षा हेतु समय समय पर ज्वार की भांति प्रकट होती रहती हैं. तब आवश्यक है कि मुस्लिम समाज की आध्यात्मिक संस्थाएं और व्यक्ति सामनें आयें और इस राष्ट्र में सौहाद्र,समभाव व सद्भावना के विकास हेतु शेष राष्ट्र के सौ करोड़ लोगों की आस्था केंद्र गाय को सम्मान दें. यदि ऐसा नहीं हुआ तो अब दादरी जैसी घटनाएं होती रहेंगी और हमारा देश अभिशप्त होता रहेगा. हिन्दू समाज कभी भी हत्यारा या आक्रामक समाज नहीं सिद्ध हुआ है. यह एक सौजन्यशाली तथा सहनशील समाज रहा है. हम योगिराज श्रीकृष्ण के अनुयायी हैं जो सुदर्शन और बांसुरी दोनों का ही उपयोग साधू भाव से कर सकतें हैं. शिशुपाल की 99 गलतियों के बाद 100 गलती पर ही श्रीकृष्ण को उस पर क्रोध आया था और मुरलीधर श्रीकृष्ण, सुदर्शन धारी होनें को मजबूर हुए थे और शिशुपाल का सर काट कर रख दिया था. आवश्यकता है कि हिन्दू समाज का सुदर्शन उसके पूजा घर से बाहर आये, ऐसी परिस्थितियों का निर्माण रूक जाए।\nTags: गौमांस भक्षण\nप्रवीण गुगनानी ( 34 )


विदेशों में वैक्सीन नहीं भेजती सरकार तो गंगा में नहीं मिलती इतनी लाशें: टीएन चौबे\nHomePoliticsविदेशों में वैक्सीन नहीं भेजती सरकार तो गंगा में नहीं मिलती इतनी लाशें: टीएन चौबे\nलोगों की जान की कीमत पर कारोबार इस देश की परंपरा और संस्कार नहीं है. लोगों की जान बचाने पर ध्यान दें, न कि अपने छवि निर्माण पर. सरकार कहती है कि वैक्सीन पर्याप्त संख्या में है तो फिर चार सप्ताह बाद दूसरी वैक्सीन लगने वाली कुछ दिन बाद छह से आठ सप्ताह का समय दिया जाएगा. अब सरकार कह रही है कि कोविशील्ड लगवाने वाले व्यक्ति को दूसरी डोज 12 से 16 सप्ताह में लगवानी चाहिए.\n- वैक्सीनेशन की धीमी चाल को लेकर कांग्रेसी नेता ने बोला केंद्र सरकार पर हमला\n- कहा, देश की जनता के साथ खिलवाड़ कर रही है केंद्र सरकार\nबक्सर टॉप न्यूज़, बक्सर: बिहार प्रदेश कांग्रेस के वरीय नेता टीएन चौबे ने केंद्र सरकार पर हमला बोलते हुए कहा कि केंद्र सरकार अगर वैक्सीन को दूसरे मुल्कों में नहीं भेजती तो एक साथ इतने लोगों के शवों का दाह जैसा ह्रदय विदारक दृश्य नहीं देखना पड़ता.\nउन्होंने कहा कि हमें याद है कि मोदीजी ने एक बार कहा था कि ‘मैं गुजराती हूं, मेरे खून में है कारोबार’, लेकिन लोगों की जान की कीमत पर कारोबार इस देश की परंपरा और संस्कार नहीं है. लोगों की जान बचाने पर ध्यान दें, न कि अपने छवि निर्माण पर. सरकार कहती है कि वैक्सीन पर्याप्त संख्या में है तो फिर चार सप्ताह बाद दूसरी वैक्सीन लगने वाली कुछ दिन बाद छह से आठ सप्ताह का समय दिया जाएगा. अब सरकार कह रही है कि कोविशील्ड लगवाने वाले व्यक्ति को दूसरी डोज 12 से 16 सप्ताह में लगवानी चाहिए. लोग असमंजस में हैं कि एक सप्ताह में क्लीनिकल रिसर्च कैसे बदल जाती है? मोदी सरकार लोगों के जान के साथ खिलवाड़ कर रही है. कोरोना वैक्सीन हर सौ की आबादी में डोज देने वाले देशों की प्रतिशत में हमारा देश भारत दुनिया के देशों में 77वें पायदान पर पिछड़ चुका है. देश की संसद की स्टैंडिंग कमेटी ऑन हेल्थ एंड फैमिली वेलफेयर ने 16 अक्टूबर, 2020 को वैक्सीन को लेकर जो सुझाव दिए थे, भारत सरकार ने उनकी पूर्ण अनदेखी की है.\nउन्होंने कहा कि जिन देशों ने कोरोना की वैक्सीन के डोज देने में अग्रिमता रखी है, वहां कोरोना संक्रमण की चेन टूटी है. जीवन रक्षा के साथ सामान्य स्थिति बनी हुई है. दुर्भाग्यपूर्ण है कि वैक्सीन बनाने की क्षमता में दुनिया में अव्वल देश भारत केवल 10 फीसदी लोगों को ही वैक्सीन का पहला टीका लगा पाया है. अगर पूरे वैक्सीनेशन की बात करें तो केवल 2.7 फीसदी लोगों को ही वैक्सीन लग सकी है. यानी 100 की आबादी पर वैक्सीन की एक खुराक भी लें, तो भी हमारा देश 13 फीसदी के अंक को भी पार नहीं कर सका है. आगे श्री चौबे ने कहा कि महामारी से जीतने के लिए वैज्ञानिकों का कहना है कि हमें पूरी जनसंख्या के 60 फीसदी से अधिक लोगों का टीकाकरण करना होगा तभी कोरोना से बचाव संभव है.


क्या वापस भारत भेजा जाएगा भगोड़ा उपदेशक ज़ाकिर नाइक ? जानिए मलेशियाई पीएम का जवाब | News Track Live, NewsTrack Hindi 1\nSep 17 2019 11:17 AM\nकुआलालंपुर: भड़काऊ भाषण देने की वजह से भगोड़े इस्लामिक उपदेशक जाकिर नाईक के सावर्जनिक रूप से बयानबाजी करने पर मलेशिया में बैन लगा दिया गया है. इसके बाद पहली बार मलेशिया के पीएम डॉ महाथिर मोहम्‍मद ने इस मसले पर अपने विचार जाहिर किए हैं. मलेशियाई मीडिया के अनुसार जब उनसे पूछा गया कि जाकिर नाईक को भारत वापस भेजा जा सकता है तो उन्‍होंने जवाब दिया कि, ''अधिकांश देश उसे नहीं चाहते. मैं पीएम मोदी से भी मिला था, उन्‍होंने भी नाईक के संबंध में बात नहीं की. ये शख्स भारत के लिए भी परेशानी का सबब बन सकता है.''\nइसके साथ ही मलेशियाई पीएम डॉ महाथिर ने कहा कि, ''जाकिर नाईक इस देश का नागरिक नहीं है. पूर्व की सरकार ने उसको यहां का परमानेंट स्‍टेटस दिया था. ऐसे लोगों से देश की व्‍यवस्‍था या सियासत पर टिप्‍पणी करने की अपेक्षा नहीं की जाती. उसने इसका उल्‍लंघन किया. इस वजह से उसके बोलने पर पाबंदी लगा दी गई.''\nभारत से भागकर मलेशिया में रह रहे विवादित इस्‍लामी उपदेशक जाकिर नाईक ने हाल ही में मलेशिया के मुस्लिम बहुल होने के बाद भी हिंदुओं के पास काफी सारे अधिकार होने की बात कही थी. जाकिर ने कहा था कि मलेशिया में हिंदुओं को भारत में अल्‍पसंख्‍यक मुस्लिमों के अनुपात में 100 गुना ज्यादा अधिकार मिले हैं. इस नस्‍लीय टिप्‍पणी का भारतीय समुदाय ने कड़ा विरोध जताया था.


शाहरुख के बगल में साक्षी, KKR की हार के बाद ऐसे मिली धोनी से नजरें - kkr vs csk sharukh khan ms dhoni and sakshi dhoni after match tspo - AajTak\nकेकेआर को हराने के बाद कैप्टन कूल ड्रेसिंग रूम की तरफ आगे बढ़े. तभी उनकी नजर ऊपर खड़े एक शख्स पर पड़ी. यह शख्स कोई और नहीं बल्कि कोलकाता नाइट राइडर्स के मालिक और बॉलीवुड सुपरस्टार शाहरुख खान थे.\nIPL 2019, CSK vs KKR (PHOTO- ट्विटर)\n(अपडेटेड 10 अप्रैल 2019, 9:04 AM IST)\nचेन्नई के एम.ए. चिदम्बरम स्टेडियम में मंगलवार को चेन्नई सुपर किंग्स (CSK) ने बेहतरीन प्रदर्शन करते हुए आईपीएल के एक मैच में कोलकाता नाइट राइडर्स (KKR) को7विकेट से हरा दिया. मैच के बाद विजेता टीम के कप्तान महेंद्र सिंह धोनी की एक दिलचस्प तस्वीर सामने आई.\nइस तस्वीर में मैच में केकेआर को हराने के बाद कैप्टन कूल ड्रेसिंग रूम की तरफ आगे बढ़े. तभी उनकी नजर ऊपर खड़े एक शख्स पर पड़ी. यह शख्स कोई और नहीं बल्कि कोलकाता नाइट राइडर्स के मालिक और बॉलीवुड सुपरस्टार शाहरुख खान थे.\nहालांकि, यह तस्वीर यहीं पूरी नहीं हुई बल्कि इसमें एक चेहरा और था जिसने मैच के दौरान भी कई बार कैमरे को अपनी ओर आने के लिए मजबूर किया. दरअसल, यह चेहरा था एम एस धोनी की पत्नी साक्षी का. यह तस्वीर चेन्नई सुपर किंग्स ने अपने ट्विटर पेज पर शेयर किया है.\nइस तस्वीर में बॉलीवुड के बादशाह शाहरुख ऊपर से नीचे नीचे खड़े धोनी से नजरें मिला रहे थे और वहीं पर शाहरुख के बगल में उनकी पत्नी भी यह नजारा देख रही थीं. हालांकि, यह कहा नहीं जा सकता कि धोनी की नजर किस पर थी, अपनी पत्नी पर या फिर शाहरुख पर. लेकिन तस्वीर को देखकर इस बात का अंदाजा लगाया जा सकता है कि धोनी और शाहरुख एक दूसरे को देखकर स्माइल कर रहे थे.\nचेन्नई में खेले इस मैच में धोनी के धुरंधरों ने शाहरुख खान की टीम को7विकेट से हरा दिया. कोलकाता की टीम 20 ओवरों में9विकेट के नुकसान पर 108 रन ही बना सकी और इसमें अकेले आंद्रे रसेल का योगदान नाबाद 50 रनों का रहा. इस लक्ष्य को चेन्नई ने 17.2 ओवरों में तीन विकेट खोकर हासिल कर लिया.


Shop Owner Want Thieves Jobs Offer To Pay 4500 Rupees In An Hour to Steal From The Shop | Latest Government Jobs News in Hindi | चोरों के लिए यहां निकली बंपर वैकेंसी, हर घंटे में मिलेगा 4500 रुपये वेतन - Catch Hindi\nHome » गवर्मेन्ट जॉब्स » Shop Owner Want Thieves Jobs Offer To Pay 4500 Rupees In An Hour to Steal From The Shop\nकैच ब्यूरो | Updated on: 13 December 2018, 13:22 IST\nआज के समय में हर किसी को मन मुताबिक नौकरी मिलना एक परेशानी बन गई है. हर कोई चाहता है कि उसे ऐसी जॉब मिल जाए जिसमें खूब पैसा मिलता हो, यही नहीं वहां काम के घंटे भी अधिक ना हों. लेकिन ऐसी नौकरी मिलना हर किसी के नसीब में नहीं होती. जहां आपने सफाई कर्मी की नौकरी निकलते देखी होगी वहीं अब चोरी करने का हुनर जानने वालों के लिए भी वैकेंसी निकलने लगी हैं. खासकर वैकेंसी जब होशियार चोरों के लिए निकाली गई हो तो ये जानना भी जरूरी हो जाता है कि आखिर ये इतना खास आइडिया दिया किसने होगा. यही नहीं इस नौकरी में क्या करना होगा.\nइस नौरकी की सबसे अच्छी बात ये है कि जहां आप नौकरी करें वहां आपको चोरी भी करने पड़ेगी. इस नौकरी में आपको पैसों की कोई कमी नहीं होगी. आपको चोरी करने के बाद 64 डॉलर यानि करीब 4500 रुपए प्रति घंटे के हिसाब से वेतन दिया जाएगा. हालांकि पेशेवर चोरों के लिए इस अनोखी नौकरी का ऑफर इंग्लैंड से आया है.\n1 of 11 100 रुपये का दही चोरी होने पर थाने पहुंची छात्रा, चोर को पकड़ने के लिए पुलिस ने खर्च किए 42,000\n2 of 11 इस अनोखे तरीके से किया प्रेमी ने प्रपोज कि भर आईं प्रेमिका की आंखें\n3 of 11 इस शिव मंदिर की सुरक्षा करता है मेंढ़क, वजह जानकर रह जाएंगे दंग\n4 of 11 सैकड़ों साल से पहाड़ से लटका है ये मंदिर, अनोखा है इसके निर्माण का तरीका\n5 of 11 27 फुट लंबे अजगर ने किया इस शख्स पर हमला, वीडियो देखकर कांप जाएगी आपकी रूह\n6 of 11 भूख से तड़प रहा था कुत्ता, खाने की खुशबू मिलते ही किया कुछ ऐसा कि मालिक को जाना पड़ा जेल\n7 of 11 यहां विरोध प्रदर्शन के लिए सड़क पर जूते छोड़ रही महिलाएं, वजह है कुछ खास\n8 of 11 मार्केट से सब्जी खरीदने गई थी ये महिला, घर वापस लौटी तो बन गई करोड़पति\n9 of 11 यहां पति खुद कराता है पत्नी से देह व्यापार, परंपरा के नाम पर होती है हैवानियत\n10 of 11 इन दोनों को साथ में देखकर लोग खा जाते हैं धोखा, वजह जानकर रह जाएंगे दंग\n11 of 11 दादी को आया हार्ट अटैक तो7साल के पोते ने किया ये काम, ऐसे बचा ली जान\nदरअसल, इंग्लैंड में एक कपड़ों के शोरूम की मालकिन ने चोरों के लिए नौकरी निकाली है. दुकान की मालकिन ने हाल ही में बार्क डॉट कॉम पर एक जॉब ऑफर पोस्ट किया है. जिसमें कहा गया है कि चोर को हर घंटे उसी दुकान में चोरी करनी होगी. बता दें कि ये दुकानदार महिला दुकान में हो रही चोरी की घटनाओं से तंग आ गई है. महिला का कहना है कि मैं जानती हूं कि यह अलग तरह की नौकरी है लेकिन छुट्टियों के सीजन में हमारी दुकान में चोरी की घटनाएं बढ़ जाती हैं. ऐसा कई सालों से हो रहा है, इस समस्या को हल करना मेरे लिए बहुत जरूरी है.\nऐसे में इस महिला को एक आइडिया आया और उसने चोरों के लिए नौकरी निकाल दी. बता दें कि ये महिला जानना चाहती है कि आखिर दुकान में चोरी कैसे की जाती है. इसलिए महिला पहले चोर से चोरी करवाएगी, फिर उससे पूछेगी कि उसने चोरी कैसे की. ताकि आगे चलकर दुकान की उस सुरक्षा खामी को दूर किया जा सके. महिला का कहना है कि प्रोफेशनल चोर की मदद से मैं यह समझूंगी कि दुकान की सुरक्षा में कहां कौन सी खामियां रह गई हैं जिसे मैं सुधारूंगी.\nमहिला ने अपना नाम उजागर नहीं किया है. महिला का कहना है कि उसकी दुकान में सीसीटीवी से लेकर तमाम सुरक्षा के पुख्ता इंतजाम हैं पर फिर भी पता नहीं कैसे रोज चोरी हो जाती है। बहरहाल महिला का यह ऑफर काफी वायरल हो रहा है। ब्रिटिश अखबार 'मिरर' ने बार्क डॉट कॉम के को-फाउंडर केय फेलर से बात की। उन्होंने कहा कि यह जॉब ऑफर थोड़ा अलग और अनूठा जरूर है लेकिन हमें उम्मीद है कि महिला को मनचाहा कर्मचारी जल्द ही मिल जाएगा।\nshop owner Job offer Wanted Thieves Skilled Thieves Jobs for thieves Thieves Jobs Weird News in hindi Weird Jobs\nअन्य बड़ी कहानियों >> न्यू ईयर के आस-पास रिलीज होने वाली फिल्में होती हैं सुपरहिट, ये रहा सबूत


Bhubaneswar: Odisha के 29 जिलों से सामने आए Corona के 1434 नए मरीज, मृतकों की संख्या हुई 197 — Elysionnews24\nBhubaneswar: Odisha के 29 जिलों से सामने आए Corona के 1434 नए मरीज, मृतकों की संख्या हुई 197\nओडिशा में अब भी 13,403 लोग संक्रमित हैं जबकि 21,274 लोग इस बीमारी से उबर चुके हैं. राज्य में रविवार को 14,608 नमूनों की जांच की गई.\nओडिशा में कोरोना के 1434 नए मरीज आने से रविवार को संक्रमण के कुल मामलों की संख्या 34,913 हो गई जबकि 10 और लोगों के जान गंवाने से मृतकों की संख्या 197 हो गई. स्वास्थ्य विभाग के एक अधिकारी ने बताया कि कोविड-19 के नए मरीज 29 जिलों में सामने आए. इनमें से सबसे अधिक 320 गंजाम, 218 खुर्दा, 197 रायगढ़, 123 कटक, 91 गजपति और 76 मामले सुंदरगढ़ में सामने आए हैं.\nओडिशा में कोरोना वायरस से सबसे अधिक प्रभावित जिले गंजाम में शनिवार से अब तक चार मरीजों की मौत हुई. खुर्दा में तीन, जाजपुर में एक, सुंदरगढ़ में एक और कालाहांडी में एक व्यक्ति ने जान गंवाई. आदिवासी बहुल कालाहांडी जिले में कोविड-19 से पहली मौत हुई.\n21,274 लोग स्वस्थ हुए\nस्वास्थ्य परिवार कल्याण विभाग ने एक बयान में कहा, ‘यह सूचित करते हुए दुख हो रहा है कि अस्पतालों में इलाज के दौरान कोविड-19 के 10 मरीजों की मौत हो गई.’ गजपति में कोरोना वायरस से संक्रमित 65 वर्षीय एक मरीज की भी मौत हो गई, लेकिन विभाग ने उसकी मौत की वजह किडनी की बीमारी बताई है. उन्होंने बताया कि 1,434 नए मरीजों में से 889 लोग आइसोलेशन सेंटर में संक्रमित पाए गए. संक्रमित लोगों के संपर्क में आए लोगों का पता लगाया जा रहा है.\nओडिशा में अब भी 13,403 लोग संक्रमित हैं जबकि 21,274 लोग इस बीमारी से उबर चुके हैं. राज्य में रविवार को 14,608 नमूनों की जांच की गई. अब तक कुल 5,43,316 नमूनों की जांच की गई है.\nदेश में तेजी से बढ़ रहा है संक्रमण\nदेश में बीते दिन कोरोना के 54,735 नए मामले सामने आने के बाद रविवार को कोरोना वायरस संक्रमण के कुल मामले 17 लाख के पार पहुंच गए. हालांकि इनमें से ठीक होने वाले लोगों की संख्या भी 11 लाख से ऊपर हो गई है. इससे महज दो दिन पहले ही देश में संक्रमण के मामलों ने 16 लाख का आंकड़ा पार किया था.\nCOVID-19: भारत में recovery rate 65.44% हुआ, इस समय active cases की संख्या 32.43%\nAhmedabad: 74 IPS Officers के transfer Gujarat में, Ahmedabad-Surat और Vadodara में नियुक्त किए नए पुलिस प्रमुख


किरदार में जान डालने के लिए इन टीवी एक्टर्स ने किये ये एक्सपेरिमेंट ! - DesiMartini\nकिरदार में जान डालने के लिए इन टीवी एक्टर्स ने किये ये एक्सपेरिमेंट !\nअपडेट: जनवरी 12, 2020 03:30 IST\nटीवी एक ऐसा मंच हैं जहां हर कलाकार को दर्शकों से प्यार मिलता है। दर्शकों से भरपूर प्यार और सपोर्ट मिलने के बाद हर कलाकार की ज़िम्मेदारी होती है कि वो अपनी ऑडियंस को अपने काम से हमेशा खुश रखे। ऐसे में एक्टर्स भी अपने रोल के साथ एक्सपेरिमेंट करने से नहीं चूकते। वो हर मुमकिन कोशिश करते हैं, जिससे किरदार असल लगे और ऑडियंस भी उनके इस काम से खुश रहे।\nटीवी पर ऐसे बहुत से एक्टर्स हैं, जो थोड़े जोखिम भरे काम से इनकार कर देते हैं। या कुछ ऐसे भी जिन्हें लगता है इस तरह का रोल उनका आगे का करियर खराब कर सकता है। लेकिन ऐसे भी एक्टर्स हैं जो हर तरह के रोल के लिए तैयार हैं और उन्होंने चांस लेते हुए अपने किरदार के साथ बड़े एक्सपेरिमेंट किये।\nअंजलि आनंद-ढाई किलो प्रेम\nस्टार प्लस के शो खासियत यही थी कि इस शो में मोटे लोगों की लव स्टोरी पर फोकस किया गया था। आम तौर टीवी सीरियल में पतली खूबसूरत लड़कियों को ही दिखाया जाता है। अगर लड़की मोती है तो वो लीड एक्ट्रेस नहीं हो सकती। लेकिन इस शो ने साड़ी परम्पराओं को त्याग कर एक वजनी लड़की की प्रेम कहानी दिखाई। इस रोल को एक्ट्रेस अंजलि आनंद ने निभाया था। और सबसे बड़ी बाद अंजलि ने इस रोल के लिए अपना काफी वजन बढाया था। आमतौर पर लड़कियां वजन बढ़ाना पसंद नहीं करती। लेकिन अंजलि ने वजन बढ़ा कर एक वजनी लड़कियों कि जिंदगी को बखूबी दिखाया।\nनिया शर्मा- एक हजारों में मेरी बहना है\nनिया शर्मा को इसी टीवी सीरियल में मानवी के किरदार से पहचान मिली थी। इस शो में निया क्रिस्टल डिसूजा की छोटी बहन होती हैं। जो कैंसर जैसी बीमारी से पीड़ित हैं। और एक सीन के दौरान निया को अपना मुंडा हुआ सिर यानी बिना बालों के टीवी पर दिखना है। निया ने इस सीन के लिए मना नहीं किया और नेशनल टेलीविज़न पर वो पूरे एपिसोड में गंजी बिना बालों के दिखी। अक्सर एक्ट्रेस ऐसे रोल या सीन करने से मना कर देती हैं। और करे भी क्यों न बाल एक महिला कि सबसे बड़ी खूबसूरती है। अगर वही न रहे तो थोड़ी मुश्किल बढ़ जाती है। लेकिन निया ने बिना किसी झिझक के ये एक्सपेरिमेंट किया।\nसीरियल ‘बेहद’ में जेनिफर नेगेटिव रोल में नज़र आई थी। ये शायद अकेला ऐसा सीरियल होगा जिसमें दर्शको को वैम्प से प्यार हो गया हो। जेनिफर ने नेगेटिव रोल बखूबी निभाया। अपने रोल के साथ न्याय करने के लिए जेनिफर ने एक सीन में अपना सिर मुंडवा लिया था। वो स्क्रीन पर अपने आप को बिना बालों के देखने से बिलकुल भीं नहीं घबराई।\nरुबीना दिलैक- शक्ति: अस्तित्व के एहसास की\nकलर्स के पॉपुलर शो ‘शक्ति’ में सौम्या का किरदार निभाने वाली एक्ट्रेस रुबीना ने अभी तक के अपने करियर में सबसे बड़ा एक्सपेरिमेंट किया है। रुबीना इस सीरियल में एक किन्नर की भूमिका निभा रही है। ऐसा पहली बार हुआ है जब किसी किन्नर की प्रेम कहानी को परदे पर दिखाया गया है। इतना ही नहीं इस अलग कांसेप्ट को दशकों ने खूब पसंद भी किया है। ये बड़ा रिस्क और एक्सपेरिमेंट है जो रुबीना ने लिया है। और वो इसमें सफल भी रही।\nशाहीर शेख- महाभारत\nसीरियल नव्या से अपनी पहचान बनाने वाले शाहीर ने स्टार प्लस की महाभारत में अर्जुन का किरदार निभाया था। इस रोल के लिए उनकी खूब तारीफ भी हुई। लेकिन इस रोल को पाने के लिए शाहीर ने कड़ी मेहनत भी की। शाहीर ने अर्जुन के रोल के लिए कई किलो वजन कम किया था।


Holi Colour Festival: Latest Holi Colour Festival News in Hindi - Naidunia\nमथुरा : भक्‍तों संग होली खेलेंगे बांकेबिहारी, रंगोत्‍सव की होगी शुरुआत\nबसंत पंचमी पर ठा. बांकेबिहारी अपने भक्तों संग होली खेलकर ब्रज में रंगोत्सव की शुरुआत करेंगे।\nnationalSun, 21 Jan 2018 08:02 PM (IST)\nरंगपंचमी : रंगों की मस्ती में चौखट से चौराहे तक धूम\n- फाग यात्रा में जमकर उड़ा रंग-गुलाल, हुरियारों की टोलियां निकली - बच्चों से लेकर बड़ों तक ने खेली होली शाजापुर। नईदुनिया प्रतिनिधि रंगपंचमी की मस्ती में शुक्रवार को घर की चौखट से चौराहे तक धूम मची। सुबह से रात तक युवा रंग...\nmadhya pradeshSat, 18 Mar 2017 03:57 AM (IST)\nअजीब परंपरा: यहां होली के दिन चुनते हैं जीवन साथी\nआदिवासी होली के त्योहार के दिनों में चिंता, दुःख, दर्द और दुश्मनी को भूलकर गीत गाते और नाचते हैं।\nspiritualThu, 16 Mar 2017 02:55 PM (IST)\nकई गांवों में चूल पर चले श्रद्धालु\nतनोड़िया। ग्राम लिगोड़ा में धुलेंडी पर हनुमान मंदिर परिसर में बनाई गई चूल में भक्त अपनी मनोकामना पूर्ण होने पर दहकते अंगारों पर चले। यहां धुलेंडी की पूर्व संध्या पर सुंदरकांड व भजन-कीर्तन का आयोजन पूरी रात होता है। यहां इ...\nmadhya pradeshWed, 15 Mar 2017 07:37 AM (IST)\nहुरियारों ने सूखे रंगों से रंगा चेहरा\nशुजालपुर। हुरियारे ढोलक की थाप पर गली-मोहल्लों में नाचते-गाते निकले। बड़े-बूढ़ो ने परंपरा का निर्वाह कर गेर के साथ मातम वाले घरों पर पहुंचकर रंग डाला व आपस में बधई दी। ग्राम तिलावद, अरन्याकलां, जामनेर, उगली, मोहम्मद खेड़ा, ...\nपूर्व प्रधानममंत्री अटल बिहारी वाजपेई और मौजूदा प्रधानमंत्री नरेंद्र मोदी का एक पुराना वीडियो सामने आया है।\nnationalTue, 14 Mar 2017 01:38 PM (IST)\nविराट कोहली, विद्या बालन और अमित शाह ने यूं मनाई होली\nदेशभर में होली की धूम है। क्या आम और क्या खास। हर कोई रंगोें के त्योहार की मस्ती में है। एक नजर स्टार्स की होली\nworldMon, 13 Mar 2017 03:22 PM (IST)\nत्योहारी हाट में उमड़ी भीड़\nसुसनेर। नगर में रविवार को लगे त्योहारी हाट में लोगों ने जमकर खरीदी की। इस बार पताशों व लकड़ी से बनी खांडियों की भी बहुत बिक्री हुई। पिचकारियों और रंगों की दुकानों पर भीड़ लगी रही। त्योहारी हाट होने से बाजार में भीड़ उमड़ी। भ...\nmadhya pradeshMon, 13 Mar 2017 03:57 AM (IST)\nआश्चर्य! होलिका दहन पर यहां आते हैं भर्तृहरि, लेकिन क्यों?\nएक बार राजा भर्तृहरि अपनी पत्नी पिंगला के साथ जंगल में शिकार के लिए गए।\nspiritualMon, 13 Mar 2017 12:56 AM (IST)\n'गेर में एकता की मिसाल कायम करें'\nशुजालपुर। होली हर्षोल्लास व शांतिपूर्वक मनाने के संकल्प के साथ पुलिस कप्तान ने पुलिस थाने पर बैठ्क ली। शनिवार शाम5बजे पुलिस कप्तान मोनिका शुक्ला ने सदस्यों से कहा कि होली का त्योहार शांति व भाईचारे से मनाएं तथा होली की...\nmadhya pradeshSun, 12 Mar 2017 09:09 PM (IST)\nअयोध्या में राम मंदिर भूमि पूजन की Hasin Jahan ने इस तरह दी बधाई\nBhopal Airport : भोपाल से बंगलुरू तक इंडिगो की डायरेक्ट उड़ान 8 अगस्त से शुरू होगी


Tokyo Olympics 2020: A revisit to India's history at the Games\nCreated On: Jul 20, 2021 10:52 IST\nजापान के टोक्यो शहर में होने वाले ओलंपिक खेलों के शुरू होने में अब कुछ ही दिन का समय बाकी रह गया है. कोरोना वायरस की वजह से पिछले साल से लगातार खेल प्रभावित हो रहे हैं और यह क्रम अब भी जारी है. ओलंपिक खेलों में भाग लेने वाले खिलाड़ियों के लिए बनाए गए गांव में एक व्यक्ति कोरोना पॉजिटिव पाया गया है. आयोजकों ने इस बात की सूचना दी है. यह पहला ऐसा मामला है, जो इन खेलों में कोरोना संक्रमण के बारे में चिंताओं को बढ़ाता है.\nटोक्यो ओलंपिक 2020 के काउंटडाउन की शुरुआत हो चुकी है. खेलों के इस महाकुंभ में अपना जलवा बिखेरने के लिए भारतीय दल भी पूरी तरह तैयार है. भारत की तरफ से इस साल 126 खिलाड़ियों का दल ओलंपिक में जा रहा है. ओलंपिक में भारत से भेजे जाने वाला यह अब तक का सबसे बड़ा दल है. भारत इस बार 18 खेलों की 69 प्रतिस्पर्धाओं में भाग लेगा. ये भी पहला मौका होगा, जब भारत इतनी बड़ी संख्या में खेलों की अलग-अलग प्रतिस्पर्धा में हिस्सा लेगा.\nसाल 1896 में ग्रीस में आधुनिक ओलंपिक खेलों का आगाज हुआ था. साल 1900 के पेरिस ओलंपिक में नार्मन पिचार्ड ने ब्रिटिश शासन वाले भारत के लिए इन खेलों में भाग लिया था. उन्होंने पुरुषों की 200 मीटर तथा 200 मीटर बाधा दौड़ में रजत पदक जीता था. ओलंपिक इतिहासकार पिचार्ड के प्रदर्शन को भारत के पदकों में शामिल नहीं करते. ब्रिटेन भी दावा कर चुका है कि पिचार्ड ने ओलंपिक में उनकी तरफ से हिस्सा लिया था. हालांकि अंतरराष्ट्रीय ओलंपिक समिति (आईओसी) के रिकॉर्ड में पिचार्ड के पेरिस में जीते गए दोनों रजत पदक भारत के नाम पर ही दर्ज हैं.\nपेरिस के बाद भारत अगले तीन ओलंपिक खेलों में हिस्सा नहीं ले सका. सर दोराबजी टाटा और बॉम्बे के गवर्नर जॉर्ज लॉयड ने अपने अथक प्रयासों से भारत को आईओसी की सदस्यता दिलाई. भारत ने इसके बाद साल 1920 के एंटवर्प (बेल्जियम) ओलंपिक में पहली बार आधिकारिक तौर पर अपनी टीम भेजी. भारत ने इस साल6खिलाड़ियों का दल भेजा था. जबकि साल 1924 में भारत की तरफ से 15 खिलाड़ियों के दल ने ओलंपिक में शिरकत की. साल 2016 के रियो ओलंपिक में 118 खिलाड़ियों ने भारत का प्रतिनिधित्व किया था.\nभारत ने अब तक 28 पदक जीते हैं\nभारत ने साल 1900 से साल 2016 तक ओलंपिक में अब तक कुल 28 पदक अपने नाम किए हैं. इनमें नौ स्वर्ण पदक, सात रजत पदक और 12 कांस्‍य पदक यानी ब्रॉन्‍ज मेडल शामिल हैं. साल 1928 के एम्सटर्डम ओलंपिक में हॉकी टीम ने भारत को उसका पहला स्वर्ण पदक दिलाया. इसके बाद भारतीय हॉकी टीम ने लॉस एंजेलिस (1932), बर्लिन (1936), लंदन (1948), हेलसिंकी (1952) और मेलबर्न (1956) के ओलंपिक खेलों में लगातार स्वर्ण पदक जीते. इस समय को भारतीय हॉकी का स्वर्णिम दौर भी कहा जाता है.\nभारत ने अब तक के ओलंपिक इतिहास में सबसे ज्‍यादा मेडल हॉकी में अपने नाम किए हैं. भारत ने हॉकी में 11 मेडल जीते हैं, जो सबसे ज्‍यादा है. हॉकी में भारत ने आठ स्वर्ण पदक, एक रजत पदक और एक कांस्य पदक अपने नाम किया है. जबकि निशानेबाजी में चार पदक जीते हैं. इसके अतिरिक्त भारत ने कुश्ती में पांच, बैडमिंटन और मुक्केबाजी में दो-दो तथा टेनिस और वेटलिफ़्टिंग में एक-एक पदक अपने नाम किया है.\n1952 के हेलसिंकी ओलंपिक भारत के लिए बहुत ही महत्वपूर्ण है. इस साल कासाबा दादासाहेब जाधव ने भारत के लिए पहला व्यक्तिगत मेडल जीता. जाधव ने कुश्ती के फ्रीस्टाइल 57 किग्रा वर्ग में कांस्य पदक जीता था. साल 2008 के बीजिंग ओलंपिक की निशानेबाजी स्पर्धा में अभिनव बिंद्रा ने भारत के लिए पहला और अब तक का एकमात्र व्यक्तिगत स्पर्धा का गोल्ड मेडल जीता.\nलंदन ओलंपिक में सर्वाधिक पदक जीते\nपदकों की संख्या के हिसाब से साल 2012 के लंदन ओलंपिक अब तक भारत के लिए सबसे सफल रहे हैं. भारत ने साल 2012 में दो रजत पदक और चार कांस्य पदक अपने नाम किए. भारत के लिए इस साल कुश्ती में सुशील कुमार और निशानेबाजी में विजय कुमार ने सिल्वर मेडल हासिल किए. इसके अतिरिक्त मुक्केबाजी में एमसी मैरीकॉम, बैडमिंटन में सायना नेहवाल, कुश्ती में योगेश्वर दत्त और निशानेबाजी में गगन नारंग ने कांस्य पदक जीते.\nभारत का प्रदर्शन पिछले रियो ओलंपिक में निराशाजनक रहा था और उसे केवल एक रजत पदक और एक कांस्य पदक से संतोष करना पड़ा था. भारत के लिए बैडमिंटन में पीवी सिंधु ने रजत पदक और कुश्ती में साक्षी मलिक ने कांस्य पदक जीता था. इस साल भारत बैडमिंटन, कुश्ती, मुक्केबाजी और निशानेबाजी में पदक का प्रबल दावेदार है.


शूजित सरकार ने इस फिल्म का निर्देशन किया है\nएक कुली जो अपने साम्राज्य का निर्माण करने के लिए...\nशूजित सरकार से जानिए, अमिताभ बच्चन और आयुष्मान खुराना के साथ काम करने के अनुभव...\nहास्य, ड्रामा और निरंतर मनोरंजन भरे उतार चढ़ावों से भरपूर फिल्म ‘गुलाबो सिताबो’ का वर्ल्ड टेलीविजन प्रीमियर देखने के लिए तैयार हो जाइए जिसकी व्यंग्य से भरी कहानी आपको लुभाएगी-हंसाएगी. यह प्रीमियर आप देख सकेंगे 8 नवंबर 2020 की दोपहर 12.00 बजे, सिर्फ सोनी मैक्स पर. इस फिल्म में केंद्रीय भूमिका अमिताभ बच्चन ने की है और उनका भरपूर साथ दिया है. युवा अभिनेता आयुष्मान खुराना ने. ‘गुलाबो सिताबो’ एक लैंडलॉर्ड और उसके किरायेदारों के बीच निरंतर चलने वाली नोंकझोंक की मजेदार कहानी है जिसका निर्देशन किया है शूजित सरकार ने. जुही चतुर्वेदी की लिखी इस फिल्म को राइजिंग सन फिल्म्स प्रोडक्शन के बैनर तले बनाया है रॉनी लहिरी और शील कुमार ने.\nशूजित सरकार से जानिए : अमिताभ बच्चन और आयुष्मान खुराना के साथ पहली बार काम करने के अनुभव\n“इन दोनों कलालारों के साथ मैं पहले काम कर चुका था इसलिए हमारे बीच एक जुड़ाव, परस्पर विश्वास और सहजता की भावना तो बनी ही हुई थी. यह भावना धीरे धीरे पनपती है, मेच्योर होती है क्योंकि यह क्रिएटिव प्रोसेस है. दोनों एक दूसरे को चुनौती देते रहते हैं. हम अमिताभ बच्चन को चुनौती देते हैं और वे हमें. स्वस्थ वर्किंग रिलेशनशिप के लिए यह जरूरी भी है. फिल्म का विजन ही ऐसा है जिसमें इन दोनों के बीच की केमिस्ट्री क्रेक होती रहे. इसके लिए थोड़ा समय जरूर लगा. अमिताभ बच्चन के साथ पहली पहली बार काम करने पर उनके प्रभामंडल से बाहर निकलने में थोड़ा वक्त तो लगता ही है. आयुष्मान खुराना में भी शुरू में यह झिझक थी पर धीरे धीरे सब ठीक हो गया. अमिताभ बच्चन ने भी उन्हें सहज कर दिया. दरअसल अमिताभ किसी पर हावी नहीं होते. वे बहुत सहज रहते हैं. ऐसा लग सकता है कि वे सहज नहीं हैं (हंसते हैं) लेकिन सेट पर वे पूरी तरह डायरेक्टर के अधीन रहते हैं. उनके सह कलाकार उनके साथ काम करने का भरपूर आनंद लेते हैं. मेरा क्रू मेरे लिए परिवार के समान है क्योंकि मैं लगभग हमेशा एक ही क्रू के साथ काम करता हूं. इसलिए आयुष्मान के लिए भी अनुभव यही था जैसे परिवार का ही कोई सदस्य फिर लौट आया हो.”\nसोनी मैक्स पर ‘गुलाबो सिताबो‘ का वर्ल्ड टेलीविजन प्रीमियर देखने की खास वजहें.\nशूजित सरकार का नज़रिया :\n”मुझे बहुत से लोगों ने बताया कि फिल्म देखने के बाद उन्हें बड़ी वार्म फीलिंग हुई. अमिताभ बच्चन और आयुष्मान खुराना की नयी जोड़ी उन्हें बहुत पसंद आई. यह देख कर मुझे भी खुशी हुई कि अमिताभ बच्चन आसानी से पहचान में नहीं आते. हमने यही कोशिश की थी और सफल रहे. मैंने यह फिल्म बड़ी गर्मजोशी के साथ बनाई है और मेरे लिए ‘गुलाबो सिताबो‘ व्यंग्य है. मैं व्यंग्य फिल्म बनाना चाहता था और यह वैसी ही बनी है जैसी मैं चाहता था. यह उन सीधे सादे लोगों पर व्यंग्य है जिन्हें अपनी ज़िंदगी को लेकर रोज संघर्ष करना होता है. दो प्रमुख कैरेक्टर्स हैं–बांके, जो आयुष्मान खुराना ने किया है और मिर्ज़ा जो अमिताभ बने हैं. इनके अलावा दूसरे लोग भी हैं. मैंने एक ऐसी दुनिया सामने रखी है जो मेरे लिए पूरी तरह नई और चुनौतीपूर्ण थी. इस तरह की जगहों और इस तरह के के चरित्रों से मेरा पाला इससे पहले नहीं पड़ा. मैं लखनऊ को एक नए विजुअल फील के साथ एक्सप्लोर करना चाहता था. इस कोशिश को दर्शकों ने बहुत सराहा है.”\n‘गुलाबो सिताबो’ लखनऊ की बैकग्राउंड पर बनाई गई है. कहानी के मुख्य पात्र हैं मिर्ज़ा साहब (अमिताभ बच्चन) जो गिरने की हद तक जीर्ण शीर्ण हो चुकी एक हवेली के मालिक हैं. उनके बहुत से किराएदारों में से उनका सबसे ज़्यादा विरोध करने वाला है बांके (आयुष्मान खुराना). दोनों के बीच निरंतर कहासुनी होती रहती है, खासतौर पर किराए को लेकर. कहानी का एक मोड़ दर्शकों को चौंकाने वाला है और फिल्म खत्म होते होते एक खूबसूरत सबक सिखा जाता है. इसकी सपोर्टिंग कास्ट में हैं फारुख जेफर, सृष्टि श्रीवास्तव, विजय राज, टीना भाटिया, बृजेंद्र काला और पूर्णिमा शर्मा.\n‘गुलाबो सिताबो’ मिर्ज़ा और बांके के बीच चलने वाली नोंकझोंक के बीच कहीं ज्यादा गहरी बात कह जाती है. इसकी मजबूत पटकथा और कुशल फोटोग्राफी दर्शक को मुग्ध किए रहती है. पुराने लखनऊ और इसकी पुरानी शानदार इमारतों, शहर की तंग गलियों के बीच दौड़ते टुक-टुक और साइकिल रिक्शों को फिल्म ने सुंदर रूप से दर्शाया है. अभिषेक मुखोपाध्याय ने अपने कुशल कैमरावर्क के जरिए नवाबी शहर की हर खूबी को बड़ी खूबसूरती से चित्रित किया है, जो कहती है-‘मुस्कराइए कि आप लखनऊ में हैं.’\nby Mayapuri 10 months ago 11 months ago\n‘सोल ऑफ इंडिया’ इवेंट का हिस्सा बनी टीवी...


प्रेग्नेंसी के दौरान इन बातों पर दें खास ध्यान - Things remember during pregnancy rht - AajTak\n, 19 January, 2018\nप्रेग्नेंसी के दौरान ब्रा पहनना नहीं छोड़ना चाहिए. ऐसा करने से बच्चे के लिए दूध बनने की प्रक्रिया पर कोई असर नहीं पड़ता बल्कि वह और सुचारु रूप से चलती है. इन दिनों खान पान पर भी विशेष ध्यान देना चाहिए.\nप्रेग्नेंट होना हर महिला के लिए खास होता है. लेकिन इस दिनों अगर ध्यान ना दिया जाए तो गर्भवती महिला की सेहत पर तो बुरा असर पड़ता ही है. बच्चे की सेहत पर भी बुरा असर पड़ता है. आगे की स्लाइड्स में हम बता रहे हैं कि प्रेग्नेंसी के दौरान महिलाओं को क्या नहीं करना चाहिए.\nप्रेग्नेंसी के दौरान ब्रा पहनना नहीं छोड़ना चाहिए. ऐसा करने से बच्चे के लिए दूध बनने की प्रक्रिया पर कोई असर नहीं पड़ता बल्कि वह और सुचारु रूप से चलती है. इन दिनों खान पान पर भी विशेष ध्यान देना चाहिए. प्रेग्नेंसी के दौरान फास्ट फूड खाने से बचना चाहिए. तला-भुना खाना बच्चे के मोटापे का कारण बनता है.\nगर्भवती महिला को ध्यान रखना चाहिए कि तला-भुना और बाहर का खाना उनका शरीर पचा सकता है लेकिन उसका बच्चे पर बुरा असर पड़ता है. इसलिए गर्भवती महिलाओं को पौष्टिक आहार ही खाना चाहिए. यह बच्चे के स्वास्थ्य के लिए लाभदायक होता है.\nप्रेग्नेंसी के दौरान आयरन और कैल्शियम की गोलियां खाने की सलाह दी जाती है. लेकिन महिलाओं को इन दोनों गोलियों को एक साथ नहीं खाना चाहिए. इन्हें खाने के बीच में थोड़े समय का अंतर रखें. प्रेग्नेंसी के दौरान असहनीय सरदर्द, आंखों से साफ न दिखना, पेट में सूजन और तेज दर्द की समस्या महसूस हो तो तुरंत डॉक्टर से संपर्क करें.\nइस दौरान ज्यादा मीठी चीजों का सेवन न करें. ज्यादा मीठा खाने से जच्चा और बच्चा दोनों की सेहत पर बुरा असर पड़ता है.\nअच्छी सेहत सिर्फ आपको बीमारियों से ही दूर नहीं रखती बल्कि यह आपके व्यक्तित्व में भी निखार लाती है. ...\nये हैं वो6बातें, जो पत्नी से छुपाते हैं पति\nहर किसी के जीवन में अकसर ऐसा समय आता है जब लोग मानसिक तनाव का शिकार हो जाते हैं. इस समय में वो अपनी पत्नी को बताए बिना ही कुछ ...\nफ्रेंडशिप डे: कोहली-कुंबले से कपिल-केजरीवाल तक,जोड़ियां जो टूट गईं\nआज फ्रेंडशिप डे है. हर तरफ दोस्ती की कसमें खाई जा रही हैं और दोस्त की खुशी के लिए कुछ भी कर गुजरने के वादे किए जा रहे हैं, ...


शर्मशार हुआ इंडिया - छत्तीसगढ़ खबर : खबर दुनिया भर\nJanuary 5, 2014 cgkhabar\t0 Comments\tdelhi, पीड़िता, रेप, विदेशी महिला\nनई दिल्ली | संवाददाता: पोलैंड की एक महिला के साथ एक टैक्सी ड्राइवर ने रेप कर दिया. जिससे हमारे देश को अंतर्राष्ट्रीय स्तर पर शर्मिंदगी उठानी पड़ेगी. घटना उस वक्त की है जब पोलैंड की महिला पर्यटक टैक्सी में मथुरा से दिल्ली वापस आ रही थी.\nखबर है कि टैक्सी के ड्राइवर ने स्प्रे के माध्यम से महिला को बेहोश करके रेप किया है. यह पहली घटना नहीं है जब विदेशी पर्यटक महिला के साथ बदसलूकी की गई है. पहले भी ऐसे मामले सामने आते रहें हैं. दिल्ली देश की राजधानी होने के साथ-साथ महिलाओं पर अत्याचार की राजधानी भी बनती जा रही है.\nपुलिस ने बताया कि दिल्ली में मामले की जीरो प्रथमिकी दर्ज कर ली गई है, तथा बाद में अपराध स्थल जिस पुलिस थाने के अधिकार क्षेत्र में होगा वहां इसकी बाकायदा प्राथमिकी दर्ज की जाएगी.\nपीड़िता ने बताया कि दो जनवरी की आधी रात मथुरा-दिल्ली राजमार्ग पर उसे लिफ्ट देने वाले कैब चालक ने उसके साथ दुष्कर्म किया. पीड़िता ने बताया कि उसने कैब चालक पर विश्वास कर लिया और उसके कैब में दिल्ली तक चलना स्वीकार कर लिया.\nपीड़िता ने आगे बताया कि दिल्ली में निजामुद्दीन रेलवे स्टेशन के बाहर एक बेंच पर जब उसने खुद को अपनी बिलख रही बच्ची के बगल में पड़ा पाया तब उसे महसूस हुआ कि वह अचेत हो गई थी, तथा उसके साथ दुष्कर्म किया गया था.\nपीड़िता के चिकित्सकीय परीक्षण में दुष्कर्म की पुष्टि हुई है, जिसके आधार पर मध्य दिल्ली के पहाड़गंज पुलिस थाने में जीरो प्राथमिकी दर्ज कर ली गई.\nपीड़िता ने पुलिस को बताया कि वह मथुरा में रहती है और कपड़ा निर्यात करने का कारोबार करती है, तथा काम के सिलसिले में अक्सर दिल्ली आती जाती रहती है.\n← गोवा में इमारत धंसी, 14 मरे, 80 घायल\nछत्तीसगढ़ के नए डीजीपी गिरधारी नायक! →\nबीमा का लाभ किसान को, कंपनी को नहीं\n‘अमरीका वोट गिन रहा है, इंडिया नोट’\nरोहित वेमुला के शव पर राजनीति: स्मृति\nFebruary 25, 2016 February 25, 2016 cgkhabar\t1


Bigg Boss 12 Day 16 नोमिनेशन की वजह से टूटा जसलीन और अनूप का रिश्ता वहीँ दीपक ने दी उर्वशी के लिए यह कुर्बानी\nबर्थडे स्पेशल: आज तक रिलीज नहीं हो पाई जे पी...\nबिग बॉस 12 में अब जबरदस्त गेम खेलना शुरू हो गया है। तीसरे हफ्ते के शुरुआत में बिग बॉस ने नॉमिनेशन के लिए ऐसा टास्क दिया कि जोड़ियों के बीच तकरार होने लगी है। जहाँ दरअसल, 1 अक्टूबर को दिखाए गए एपिसोड में सभी ने ये देखा कि कैसे जसलीन नॉमिनेशन टास्क में खुद को और अनूप जलोटा को बचाने की बजाय अपने कपड़ों, मेकअप और बालों को चुनती हैं और ऐन मौके पर टास्क को पूरा करने से मना कर देती हैं। इसलिए अनूप और जसलीन नोमिनेट हो गए और दीपिक नोमिनेशन से सुरक्षित हो गयी। अनूप को जसलीन की ये बात इतनी बुरी लगती है कि वे सबके सामने ही जसलीन से रिश्ता तोड़ने का ऐलान कर देते हैं। अनूप कहते हैं कि अगर मैं जसलीन की जगह होता तो ऐसा कभी नहीं करता बल्कि अपनी हर चीज दांव पर लगाकर जसलीन को बचाता।\nइसलिए अनूप सभी घरवालों के सामने जसलीन से अपना रिश्ता ख़त्म करने की बात करते है एक-दूसरे के प्यार में डूबे हुए भजन सिंगर अनूप जलोटा और उनकी गर्लफ्रेंड जसलीन मथारू अब एक-दूसरे से दूर हो गए हैं। इनकी राहें अब जुदा हो गई हैं। जिसकी वजह है जसलीन की एक गलती जो अनूप को इतनी बुरी लगी कि उन्होंने पूरी रात जागकर ये डिसीजन लिया कि वो जसलीन से अपना साढ़े3साल पुराना रिश्ता खत्म कर देंगे। जसलीन ने सपने में भी ये नहीं सोचा होगा कि उनका एक गलत फैसला उनकी लव लाइफ पर ऐसा असर डालेगा।\nअब दीपक भी एक बड़ा काम करने वाले हैं। दरअसल, दीपक अपनी पार्टनर उर्वशी वाणी को किडनैपर से बचाने के लिए अब अपना सिर मुंडवा लिया उर्वशी को बचाने के लिए दीपक से करणवीर कहते हैं कि आपको गंजा होना पड़ेगा और क्लीन शेव करनी होगी। जिसके बाद दीपक बिना कुछ सोचे कहते हैं कि आप बाल काटेंगे या मैं खुद काटूं। अब दीपक भी एक बड़ा काम करने वाले हैं। दरअसल, दीपक अपनी पार्टनर उर्वशी वाणी को किडनैपर से बचाने के लिए अब अपना सिर मुंडवा लिया जिसके बाद करणवीर वोहरा भी नोमिनेट हो गए.\nइसके बाद सृष्टी रोड़े ने बंधी बनाया सौरभ पटेल को जिसमे उनके जोड़ीदार शिवआशीष को भी अपने सारे कपड़े और बाल मुंडवाने के लिए बोला गया जिसमे उन्होंने बाल तो नहीं पर अपने सारे कपड़े देकर सृष्टी की मांग को पूरा किया जिसके बाद सृष्टी को भी नोमिनेट होना पड़ा. इसी तरह सबा और सोमी ने भी टास्क कम्पलीट कर श्रीसंत को नोमिनेट कर दिया।


डिंडौरी जिले के बोंदर के बापा हायर सेकंडरी स्कूल में सोमवार को पूज्य अमृतलाल विट्ठलदास ठक्कर (ठक्कर बापा : 29 नवंबर 1869 –20 जनवरी 1951) की 151वीं जयंती मनाई गई। मध्यप्रदेश वनवासी सेवा मंडल की ओर से आयोजित कार्यक्रम में जिला पंचायत अध्यक्ष ज्योति प्रकाश धुर्वे ने संस्था को अगले साल से आजीवन ₹11000 की सहयोग राशि देने की घोषणा की। वहीं, विधायक व पूर्व कैबिनेट मंत्री ओमकार सिंह मरकाम ने भी यथासंभव सहयोग का भरोसा दिलाया। इस दौरान स्टूडेंट्स ने जिले की जनजातीय संस्कृति और सभ्यता से जुड़ी सांस्कृतिक प्रस्तुतियां दीं। कार्यक्रम में स्कूल की दुर्दशा और अपेक्षित सुधार की संभावनाओं पर भी बात हुई। पूर्व छात्र झामेश्वर बिल्थरे ने स्कूल की जर्जर बिल्डिंग और बाउंड्री वॉल की मरम्मत की मांग रखी। उन्होंने पूर्व छात्रों का ग्रुप भी बनाया है, जो स्कूल की बेहतर देखरेख और व्यवस्था पर काम कर रहा है।\nठक्कर बापा ने 1944 में बोंदर में की थी स्कूल की स्थापना\nगुजरात के भावनगर में जन्मे अमृतलाल विट्ठल दास ठक्कर का डिंडौरी जिले से गहरा नाता रहा है। समाज के वंचित वर्ग के लिए अभूतपूर्व योगदान के कारण उन्हें 'ठक्कर बापा' कहा जाने लगा। राष्ट्रपिता महात्मा गांधी के साथी रहे ठक्कर बापा ने LCE (Licenciate in Civil Engineering) की डिग्री हासिल की थी, जिसे वर्तमान में Civil Engineering कहते हैं। बापा को समाज से इतना प्यार था कि 23 साल तक नौकरी करने के बाद समाजसेवक बन गए। उन्हाेंने देशभर में घूम-घूमकर जरूरतमंद, असहाय, आदिवासी, हरिजनों आदि के उन्मूलन के लिए करीब 35 साल तक काम किया। कई स्कूल खोले और अस्पताल भी बनवाए। इसी क्रम में 1944 में आदिवासियों और पिछड़े तबके के बच्चों को अच्छी शिक्षा दिलाने के लिए उन्होंने डिंडौरी जिले के बोंदर में मिडिल स्कूल की शुरुआत की, जो अब हायर सेकंडरी स्तर का बन चुका है। उनकी स्मृति में हर साल बोंदर में भव्य मेले का आयोजन किया जाता है, जिसमें डिंडौरी सहित बाहरी जिलों के लोग भी काफी संख्या में पहुंचते हैं।\nमेजबानों ने जताया अतिथियों का आभार\nकार्यक्रम में भाजपा के वरिष्ठ नेता व समिति के अध्यक्ष अशोक अवधिया, मध्यप्रदेश लोक सेवा आयोग के सदस्य डॉ. देवेंद्र मरकाम, जनपद अध्यक्ष रुदेश सिंह परस्ते, भाजपा महिला मोर्चा जिलाध्यक्ष नरबदिया मरकाम, जयस जिलाध्यक्ष इंद्रपाल मरकाम सहित अन्य अतिथि और काफी संख्या में विद्यार्थी उपस्थित थे। संस्था के सचिव डॉ. विजय चौरसिया और स्कूल के प्राचार्य हरिओम चौकसे ने अतिथियों का आभार जताया और सहयोग के लिए धन्यवाद दिया।


परवेज अख्तर/सिवान: जिले के दरौंदा थाना क्षेत्र के दरौंदा पासवान टोला से पुलिस ने 10 लीटर देशी शराब के साथ एक व्यक्ति को गिरफ्तार कर लिया है. इस संबंध में बताया जा रहा है कि दरौंदा थाना प्रभारी अजीत कुमार सिंह को किसी ने गुप्त सूचना दिया कि थाना क्षेत्र के दरौंदा पासवान टोला में शराब की बिक्री जोरों से की जा रही है. सूचना मिलते ही थाना प्रभारी अजीत कुमार सिंह दलबल के साथ घटनास्थल पर पहुंच कर छापेमारी किया तब तक पुलिस को देखकर शराब कारोबारी भागने का प्रयास किया.\nलेकिन पुलिस ने कारोबारी को धर दबोचा. पुलिस ने जब घर मे तलासी किया तो अलग अलग जगह से 10 लीटर देशी महुवा शराब बरामद हुआ. गिरफ्तार कारोबारी कृष्णा मांझी है. जिस पर पुलिस ने प्राथमिकी दर्ज कर सीवान न्यायिक हिरासत में भेज दिया है.\nपिछली खबरसिसवन: भूमि विवाद को ले दो पक्षों में मारपीट\nअगली खबरदरौंदा: सिलेंडर लीक होने से लगी आग में हजारों की संपत्ति जल कर राख\nगणतंत्र दिवस के अवसर पर 9:05 बजे होगा राजेंद्र स्टेडियम में...\nSiwan News - January 24, 2018 0


वो बहादुर सैनिक जिसने अकेले उड़ाए पाकिस्तान के तीन लड़ाकू जेट। death anniversary Nirmaljit Singh Sekhon who down three pakistani combat jet – News18 Hindi\nपुण्यतिथि निर्मलजीत सिंह सेखों : वो बहादुर सैनिक जिसने अकेले उड़ाए पाकिस्तान के तीन लड़ाकू जेट\nनिर्मलजीत सिंह सेखों की बहादुरी .को सलाम करते हुए भारत सरकार ने उन पर एक डाक टिकट भी निकाला\nवर्ष 1971 में फ्लाइंग अफसर निर्मलजीत सिंह सेखों (Nirmaljit Singh Sekhon ) की बहादुरी के किस्से आज भी विख्यात हैं. आज उनकी पुण्यतिथि है. आज ही के दिन उन्होंने अकेले पाकिस्तान (Pakistan) के कई लड़ाकू विमानों ( combat jets) से मोर्चा लिया और उसके तीन लड़ाकू विमानों को गिरा दिया. हालांकि इसी भिड़ंत में वो खुद शहीद हो गए.\nLast Updated : December 14, 2020, 14:37 IST\nआज 14 दिसंबर को देश के वीर सैनिक की पुण्यतिथि है, जिसकी बहादुरी के किस्से आज भी फेमस हैं. 1971 की लड़ाई में वो अकेले अपने फाइटर प्लेन के साथ पाकिस्तान के कई लड़ाकू विमानों से भिड़ गए. खुद शहीद तो हो गए लेकिन दुश्मन का बहुत नुकसान किया. ना केवल पाकिस्तान के 03 सोंबर फाइटर जेट मार गिराए बल्कि श्रीनगर पर पाकिस्तान के एक बड़े हमले को भी टाल दिया.\nफ़्लाइंग अफसर निर्मलजीत सिंह सेखों परमवीर चक्र से सम्मानित वायु सैनिक थे. उन्हें ये सम्मान सन 1971 में मरणोपरांत मिला था. सेखों ने 1971 में पाकिस्तान के विरुद्ध लड़ते हुए उस युद्ध में वीरगति पाई, जिसमें भारत विजयी हुआ. इसी लड़ाई के बाद पाकिस्तान से टूट कर उसका एक पूर्वी हिस्सा, बांग्लादेश के नाम से आजाद देश बन गया.\nये भी पढ़ें - क्या वाकई संजय गांधी ने इंदिरा को थप्पड़ मारा था\nये भी पढ़ें - Opinion : क्या भारत में VIP और विधायकों/सांसदों को पहले मिल जाएगी वैक्सीन?\nindia pakistan Indian air force Srinagar war


10, Jul 2018 By Fake Bank Officer\nनोएडा. ‘केटीएम’ कंपनी के कस्टमर केयर विभाग में काम करने वाले एक बंदे ने अपनी घिनौनी हरकत से पूरी कंपनी की नाक कटा दी है। दरअसल, कंपनी की सर्विस से परेशान एक ग्राहक ने कंपनी में फ़ोन मिलाया था, ताकि उनकी समस्या का निवारण हो सके। यह फोन प्रदीप चड्ढा नाम के एक्जीक्यूटीव ने उठाया! उसने ना सिर्फ एक बार में ही ग्राहक की समस्या समझ ली, बल्कि उसका समाधान भी झट से कर दिया। उसकी इस हरकत से ग्राहक की आँखों मे खुशी के आँसू आ गए।\nग्राहकों को सही सलाह देकर बेशर्मी से मुस्कुराता प्रदीप\nहुआ यूँ कि नोएडा के रहने वाले अंकित जैन ने कुछ दिन पहले ‘केटीएम’ से एक मोबाइल फोन आर्डर किया था, लेकिन जब फ़ोन की डिलीवरी हुई तो उसके पैकेट में एक पत्थर निकला। पत्थर देखकर अंकित के होश उड़ गए।\n“अगर डिलीवरी ब्वॉय मेरे सामने खड़ा होता तो मैं वही पत्थर उसके सर पे मार देता, लेकिन वो जा चुका था! अब मेरे पास कस्टमर केयर पर बात करने के अलावा कोई चारा नही था।” -फ़ेकिंग न्यूज़ से बात करते हुए अंकित ने बताया।\n“केटीएम का पुराना रिकॉर्ड देखते हुए मुझे नया मोबाइल मिलने की संभावना बहुत कम ही थी, फिर भी मैंने काँपते हाथों से कस्टमर केयर को फ़ोन लगा ही दिया! दस मिनट तक विकल्प चुनने के बाद मेरी बात प्रदीप से हुई जिसे मैंने पूरा किस्सा विस्तार से सुनाया! मुझे लगा कि वो मुझे र-रटाया जवाब देगा कि ‘आपकी समस्या का समाधान किया जाएगा, निश्चिंत रहें!’ या फिर वो कुछ ज़रूरी सवाल करेगा, जैसे कि पत्थर का रंग कैसा था? वजन कितना था?’ आदि!”\n“मुझे यह भी डर था कि ‘कृपया प्रतीक्षा करें’ बोल कर वो मेरी कॉल होल्ड पर रखकर घर चला जायेगा और मैं रात भर फ़ोन पकड़ कर बैठा रहूँगा! ..पर ऐसा कुछ भी नही हुआ! (कहते हुए वह उछल पड़ा) प्रदीप ने मेरी समस्या समझकर तुरंत ही रिप्लेसमेंट का आर्डर बुक कर दिया! यह चमत्कार देख मुझे तो रोना ही आ गया भाईसाब!” -कहते हुए अंकित भावुक हो गया।\nइसी बीच खबर आई है कि कंपनी के मुँह पर कालिख पोतने वाले इस कस्टमर केयर एग्जीक्यूटिव को केटीएम ने धक्के मारकर नौकरी से निकाल दिया है।\nTopics:#amazon #customer #customer care executive #Delivery boy #paytm #private companies


Goodal से गर्भावस्था सुरक्षित उत्पाद - 49dayonline\nयहां आपको ९/३/२०२१ तक गुडाल के गर्भावस्था सुरक्षित उत्पाद मिलेंगे। यदि यह सुरक्षित नहीं है, तो मैं आपको बताऊंगा कि क्यों। सभी उत्पाद मेरी गर्भावस्था के सुरक्षित मानदंडों को पूरा करते हैं। यदि वे एक नया उत्पाद जारी करते हैं जो यहां सूचीबद्ध नहीं है, तो कृपया नीचे टिप्पणी करें और मैं इसे जोड़ दूंगा। नोट भ्रम से बचने के लिए मैं हर उत्पाद से सीधे लिंक करूंगा। आपको पता चल जाएगा कि मेरा कौन सा उत्पाद है। उत्पाद समीक्षा का अनुरोध कैसे करें\nजब मैं सूची प्रकाशित करता हूं तो मैं उन सभी उत्पादों की समीक्षा करने का प्रयास करता हूं जो मैं कर सकता हूं। ध्यान दें, मैं यूएस में हूं और मेरे पास केवल यूएस उत्पादों तक पहुंच है। अगर मैंने आपके पसंदीदा क्लीन्ज़र को छोड़ दिया है, तो कृपया कठोर न हों, जब आइटम स्टॉक से बाहर हो जाते हैं, कभी-कभी वे ब्रांड की साइट पर नहीं होते हैं, या हो सकता है कि आप एशिया में हों और मैं यूएस में हूं। गुडल की साइट और उनके खुदरा भागीदार (अमेज़ॅन) सामग्री पोस्ट नहीं करते हैं। मैं कई वेबसाइटों के माध्यम से चला गया, जिन पर मुझे इतनी लंबी सूची बनाने के लिए भरोसा है, और मुझे अभी भी कम से कम 10 उत्पादों के लिए सामग्री नहीं मिली है। यदि आपका उत्पाद यहां नहीं है, तो कृपया जान लें कि मुझे वह भी नहीं मिल रहा है। उत्तर देने के लिए मुझे पूरी सूची चाहिए।\nमैं प्रत्येक पोस्ट पर उस ब्रांड के उत्पाद की समीक्षाओं के लिए टिप्पणियों को सुरक्षित रखता हूं, इससे दूसरों के लिए बाद में उत्पादों को ढूंढना आसान हो जाता है। कृपया इस पोस्ट पर केवल गुडल के बारे में पूछें, मैं अन्य उत्पाद प्रश्नों को हटा दूंगा। आप यहां अन्य ब्रांड पा सकते हैं। यदि आपका ब्रांड शामिल नहीं है, तो कृपया ब्रांड सूची पोस्ट पर पूछें।\nGoodal से गर्भावस्था और नर्सिंग सुरक्षित उत्पाद\n• कैलेंडुला पीएच संतुलन गहरी सफाई फोम (at .) हाँ शैली)\n• कैलेंडुला पीएच संतुलन गहरी सफाई ऊतक (at .) हाँ शैली)\n• ग्रीन टेंजेरीन वीटा सी टोनर पैड (पर सोकोग्लैम, हाँ शैली, वीरांगना)\n• Houttuynia Cordata Calming Cleansing Foam (at .) वीरांगना)\n• Houttuynia Cordata शांत सार (पर सोकोग्लैम, वीरांगना)\n• हाउटुयनिया कॉर्डाटा कैलमिंग टोनर पैड (at .) सोकोग्लैम, वीरांगना)\n• प्रीमियम टोन-अप क्रीम (पर हाँ शैली, वीरांगना)\n• ऐप्पल एएचए क्लियरिंग एम्पाउल (पर हाँ शैली): ग्लाइकोलिक एसिड, टार्टरिक एसिड, सैलिसिलेट\n• एप्पल अहा क्लियरिंग पैड (पर हाँ शैली, वीरांगना): ग्लाइकोलिक एसिड, सैलिसिलेट\n• ऐप्पल एएचए क्लियरिंग टोनर (पर हाँ शैली, वीरांगना): विलो बार्क, ग्लाइकोलिक एसिड\n• कैलेंडुला पीएच संतुलन पानी में गहरी सफाई तेल (at .) हाँ शैली): मुलैठी की जड़\n• ग्रीन टेंजेरीन वीटा सी क्रीम: लीकोरिस रूट (ध्यान दें, इस उत्पाद के लिए मुझे ऑनलाइन मिली सभी सूचियों में अर्बुटिन का उल्लेख नहीं है, लेकिन विवरण इसका उल्लेख करते हैं। अपनी पैकेजिंग की जांच करें, यदि मौजूद है तो इसे नर्सिंग में भी टाला जाना चाहिए)\n• हाउटुइनिया कॉर्डाटा कैलमिंग मास्क (पर सोकोग्लैम, हाँ शैली): मुलैठी की जड़\n• Houttuynia Cordata Calming Moisture Cream (पर सोकोग्लैम, वीरांगना): मुलैठी की जड़\n• हाउटुयनिया कॉर्डाटा कैलमिंग मॉइस्चर सन क्रीम (at .) हाँ शैली): रासायनिक सनस्क्रीन\n• हरी कीनू वीटा सी सफाई फोम (at .) वीरांगना): अरबुतिन\n• ग्रीन टेंजेरीन वीटा सी डार्क सर्कल आई क्रीम (पर सोकोग्लैम, हाँ शैली, वीरांगना): अर्बुटिन, लीकोरिस रूट\n• ग्रीन टेंजेरीन वीटा सी आई जेल पैच (पर सोकोग्लैम, हाँ शैली, वीरांगना): अर्बुटिन, लीकोरिस रूट\n• ग्रीन टेंजेरीन वीटा सी सीरम (पर सोकोग्लैम, हाँ शैली, वीरांगना): अर्बुटिन, लीकोरिस रूट\n• ग्रीन टेंजेरीन वीटा सी डार्क स्पॉट सीरम मास्क (पर हाँ शैली, शैलीकोरियाई, वीरांगना): अरबुतिन\n• ग्रीन टेंजेरीन वीटा सी डार्क स्पॉट टोन अप क्रीम (at .) हाँ शैली): अर्बुटिन, रासायनिक सनस्क्रीन, सैलिसिलेट\nतब से गर्भावस्था के लिए सुरक्षित उत्पाद आई मेट यू


नॉलेज : अंधेरे में टीवी और लैपटॉप देखना क्यों हो सकता है बहुत खतरनाक - Hindi News, Latest News in Hindi, Breaking News, हिन्दी समाचार - y24news.com\nHomeलेटेस्ट मोबाइल फोन्सनॉलेज : अंधेरे में टीवी और लैपटॉप देखना क्यों हो सकता है...\nकुछ लोगों को लगता है कि जिस तरह थिएटर या मूवी हॉल में अंधेरे माहौल पर मूवी का प्रदर्शन किया जाता है, उसी तरह अगर कमरे में खिड़की, दरवाजे सभी कुछ बंद करके अंधेरा कर लें तो टेलीविजन देखने का मजा ज्यादा बढ़ जाता है. इससे टीवी पर आने वाली चीजें ज्यादा साफ और बेहतर नजर आएंगी. लेकिन ये मानना एकदम गलत है बल्कि सही बात ये है कि अगर ऐसा करते हैं तो ये बहुत खतरनाक भी साबित हो सकता है.\nवास्तविकता ये है कि हमारी आंखें प्रकाश या लाइट की मौजूदगी में किसी भी वस्तु को अधिक साफ देख सकती हैं. इसलिए टेलीविजन देखते समय कमरे में हल्की लाइट तो जरूरी ही है. हां, इस बात का ध्यान रखें कि प्रकाश की किरणें टीवी के पर्दे पर सीधे नहीं पड़नी चाहिए.\nअंधेरे कमरे में टीवी देखने से दो हानिकारक असर होते हैं. अंधेरे में टीवी के पर्दे से आने वाले प्रकाश के कारण आंखें चकाचौंध होने लगती हैं. अगर आप अंधेरे कमरे में पास ही बैठकर टीवी देख रहे हों तो ये असर और ज्यादा हो जाता है. इसका असर आंखों पर बहुत बुरा पड़ता है.\nअंधेरे कमरे में जब हम टीवी देखते हैं तो स्क्रीन पर बदलती तस्वीरों के साथ लाइट्स इफेक्ट्स भी तेजी से बदलते हैं, आंखें उनके साथ एडजस्ट नहीं कर पातीं और थक जाती हैं.\nअंधेरे कमरे में टीवी देखने से उसके पर्दे पर आते-जाते और हिलते हुए चित्रों के साथ इनके प्रकाश का इफेक्ट भी बहुत ज्यादा हो जाता है. आंख इनसे एडजस्ट नहीं हो पाती और उसमें थकान होने लगती है या ज्यादा जोर पड़ने लगता है.\nइसलिए जब भी टीवी देखें तब कमरे को पूरा अंधेरा नहीं रखें. उसमें हल्का प्रकाश जरूर रखें. टीवी से कम से कम 03-04 मीटर की दूरी पर बैठें तो अच्छा होगा. टीवी की ऊंचाई भी कम से कम चार फुट जरूर होनी चाहिए ताकि उसे देखते समय आंखों को नीचे की ओर झुकाना नहीं पड़े.\nलैपटॉप को अंधेरे में देखना और भी खतरनाक है. इससे ब्लू रेज निकलती हैं, जो आंखों के लिए ठीक नहीं.\nअब बात लैपटॉप की. बहुत यंग प्रोफेशनल्स की आदत अब अंधेरे में बैठकर लैपटॉप पर काम करने और उसके साथ घंटों बिताने की हो गई है. ये तो टीवी को अंधेरे में बैठकर देखने से भी ज्यादा नुकसानदायक है. अगर हम अपने कंप्युटर और स्मार्ट फोन के साथ ज्यादा इस तरह कर रहे हैं तो अंधे भी हो सकते हैं.\nलैपटॉप, कंप्युटर और स्मार्ट फोन से ब्लू रेज निकलती हैं जो आंखों के लिए काफी प्रॉब्लम करती हैं. जब हम घंटों के लिए लैपटॉप या मोबाइल की स्क्रीन पर नजरें गड़ाते हैं तो आंखों को झपकाना भी भूल जाते हैं, इससे आंखें ड्राई हो जाती हैं और इनमें लालिमा आ जाती है, इसे रेड आई सिंड्रोम भी कहते हैं.\nऐसे में हमें जीरो आई स्ट्रेन स्क्रीन मोड सेट करना चाहिए ताकि आंखों के लिए कम परेशानी हो. इन स्क्रीन पर अंधेरे में लंबे समय तक बैठने से तनाव बढ़ना, सिरदर्द और माइग्रेन जैसी समस्याएं भी हो सकती हैं. हालांकि आजकल बहुत सी स्क्रीन एडवांस लाइट कंट्रोल के साथ आती हैं जो ब्लू रेज को फिल्टर करती हैं.\nTags: Health, Health tips, Smart TV, TV\nwhen tv and laptop can be very dangerous for health\nwhy dont see television in dark\nwhy dont work on laptop in dark\nPrevious articleआज 20 हज़ार रुपये हो सकते हैं आपके, Amazon ऐप पर देनें होंगे5आसान सवालों के जवाब\nNext articleसैमसंग यूजर्स को झटका! अब इन फोन में कभी नहीं मिलेगा अपडेट, देखें कहीं आपके पास तो नहीं